Charlez Bleaz - Wikipedia\nCharlez Bleaz a voe anvet da zug Breizh gant ar roue gall Fulup VI e 1341, hag a chomas dug betek e varv e 1364.\nGanet e oa e 1319 e Châtillon. E dad a oa Guy de Châtillon hag un niz d'ar roue gall e oa Charlez, kont Bleaz. Klask a reas ren dugelezh Breizh pa voe dimezet e 1337 da Janed Pentevr, nizez d'an dug Yann III marvet divugel e 1341. Stourm a reas a-enep ur goulenner all, Yann Moñforzh, hantervreur da Yann III ha harpet gant roue Bro-Saoz.\nAr stourm[kemmañ | kemmañ ar vammenn]\nBleaz paket da-geñver emgann ar Roc'h-Derrien\nYann Moñforzh a yeas da c'houlenn skoazell digant pennoù an Naoned hag e kemeras teñzor an dugelezh. Soutenet e voe gant kêrioù domani an dug, met ne voe ket resevet mat e lez ar roue Fulup VI. Dre zisentez Conflans e embannas ar roue e anaveze gwirioù Janed Pentevr ha re he fried. Mont a reas Yann Moñforzh da glask souten ar roue saoz Edouarzh III. Koll a reas e zugelezh Moñforzh e-kichen Pariz, met roet e voe gant Edouarzh "Enor" Richmond, un tiriad saoz a sachas kalz a arc'hant anezhañ.\nDont a reas Yann, dug Normandi, mab d'ar roue gall, da lakaat seziz war an Naoned ha pa oa klouaroc'h souten ar vourc'hizien ez eas Yann Moñforzh da Bariz da c'houlenn ober emglev gant ar roue. Hemañ a lakaas Yann en toull-bac'h ha renet e voe an dugelezh gant Charlez Bleaz.\nE 1342 e kemeras Roazhon ha mont a reas da vestroniañ ar c'hêrioù all a chome dindan dalc'h gwreg Yann Moñforzh, an dugez Janed Flandrez. Houmañ a zifennas An Henbont gant harp ar morlu saoz, met Charlez Bleaz a gemeras An Alre, Gwened, Gwenrann hag Ar Groazig.\nAr Roc'h-Derien. Iliz santez Katell. Banniel Charlez Bleaz\nGras-Gwengamp. Iliz. Arc'h-relegoù Charlez Bleaz.\nE 1347 eo bet paket Charlez Bleaz gant ar Saozon er Roc'h-Derrien. Toullbac'het e Bro-Saoz, e c'hounezas e frankiz en ur lezel e vugale evel gouestlidi war e lerc'h.\nYann III Rouaned ha Duged Breizh\n1341 – 1364 War e lerc'h:\nHiriv emañ e relegoù en iliz Gras-Gwengamp.\nAdtapet diwar « https://br.wikipedia.org/w/index.php?title=Charlez_Bleaz&oldid=1999294 »\nKemmoù diwezhañ degaset d'ar bajenn-mañ d'an 14 Mez 2022, da 15:54.


Diforc'hioù etre adstummoù "Brezel ar Meurvor Habask (1879-1883)" - Wikipedia\nDiforc'hioù etre adstummoù "Brezel ar Meurvor Habask (1879-1883)"\nBrezel ar Meurvor Habask (1879-1883) (kemmañ)\nStumm eus an 8 Gwe 2013 da 09:11\n40 okted ouzhpennet , 8 vloaz zo\nStumm eus an 8 Gwe 2013 da 08:45 (kemmañ)\nStumm eus an 8 Gwe 2013 da 09:11 (kemmañ) (dizober)\n'''Brezel ar Meurvor Habask''' (e spagnoleg '''Guerra del Pacífico''') a darzhas e kornôg [[Suamerika]] adalek [] betek []. Brezel a voe etre [[Chile]] hag armeoù [[Bolivia]] ha [[Perou]]. Daoust da gevredadenn an teir bro er [[brezel an inizi Chincha |brezel a-enep Bro-Spagn]] e savas buan [[tabut]] diwar-benn proviñsoù puilh ar c'hailh enno e Peroù, [[proviñs Tarapaca]], Tacna, hag Arica, ha [[proviñs Antofagasta]], e Bolivia. An embregerezhioù chilean, korvoet gante gweleadoù ar c'hornadoù-se, a oa gourdrouzet o mad pa oa broadelet holl vengleuzioù nitrat Tarapaca gant Bro-Berou, ha pa savas Bolivia un tell 10 % war nitrat Antofagasta hag ar gompagnunezh hent-houarn. Atizet e voe ar brezel gant un tabut etre Chile ha Bolivia diwar-benn ul lodenn eus [[gouelec'h Atacama]].\nKregiñ a reas ar brezel d'ar [[14 a viz C'hwevrer]] 1879 pa oavoe kemeret porzh ha kêr Antofagasta gant an arme chilean, goude gourdrouz Bolivia da lemel perc'henniezh kompagnunezh nitrat chilean Antofagasta. Perou a glaskas mont da dredeog, met pa zisklêrias Bolivia e oa e stad a vrezel e trenkas an traoù. Bolivia a c'houlennas gantdigant Perou he skoazellañ hervez an emglev kendifenn etre Perou- ha Bolivia, tra ma c'houlenne Chile e tisklêrfetisklêirfe Perou diouzhtu e oa neptu. D'ar [[5 a viz Ebrel]], goude eneberezh Perou ouzh ar goulenn-se, e tisklêrias Chile ar brezel d'an div vroad.\nAr brezel eus an [[nitrat Potassiom|holen-moger]]-se a badas pemp bloaz e tachennoù disheñvel evel [[Gouelec'h Atacama]], gouelec'hioù Perou ha broioù meneziek. Kentañ emgann ar brezel e voe [[emgann Topáter]]. E-doug ar pep brasañ eus ar bloavezh kentañ he doe ar brezel war vor ar pouez brasañ, rak Chile a stourme da sevel un hent mor da adpourveziñ he soudarded er gouelec'h sec'hañ er bed. Gant morlu Perou ez eas an tu kreñv da gentañ met trec'h e voe morlu Chile. Da c'houde e trec'has Chile armeoù Bolivia ha Perou, sterniet fall. Faezhet e oavoe Bolivia penn-da-benn en [[emgann Tacna]] d'ar [[26 a viz Mae]] 1880 ha rediet e oa da gilañ. Arme Perou a oavoe trec'het en [[emgann Arica]] d'ar [[7 a viz Mezheven]]. Ergerzhadenn an arme chilean war an douar a echuas e 1881, gant kemeredigezh [[Lima]] gant Chile. Dont a reas neuze ar brezel da vezañ ur [[gouvrezel|gerrillaguerrilla]] renet gant dilerc'hioù arme Peroù ha siviled. Berzh a-walc'h a reas ''stourmadenn ar Breña'' da herzel ouzh Chile met ne cheñchas ket disoc'h ar brezel. Goude faezhidigezh Perou en [[emgann Huamachuco]] e sinas Chile ha Perou [[skrid-emglev Ancón]] d'an ugent[[20 a viz Here]] 1883. Bolivia a sinas un dreverzh gant Chile e 1884.\nChile a c'hounezas tammoù eus Perou ([[Departamant Tarapacá (Perou)|Tarapacá]]), arvor Bolivia (ar pezh a bellae Bolivia diouzh ar mor), hag e talc'has e-pad ur prantad proviñsoù [[proviñs Tacna|Tacna]] hag [[proviñs Arica (Perou)|Arica]]. E 1904 e sinas Chile ha Bolivia un "[[emglev peoc'h ha mignoniezh (1904)|emglev peoc'h ha mignoniezh]]" a ziazeze o harzoù da viken. GwashatGwashaat a reas an darempredoù etre Chile ha Perou pa ne voe ket dalc'het [[mouezhiadeg-pobl]] 1893 da zivizout tonkad proviñsoù Arica ha Tacna. Da c'houde un trevadennadur eus an takadoù-se hag ur chileanekadur feuls e oa torret an darempredoù etre an div vro e 1911. [[Treuzvarc'had Tacna–Arica]] e 1929 a roas Arica da Chile ha Tacna da Berou, met ne lakas ket an digarantez da baouez etreze. <!--LaterSeul politicalwech problemsma amongsav these neighborskudennoù oftennevez referredetre backan todiv thisvro conflict.e vez kaoz adarre eus ar brezel-->se.\nAdtapet diwar « https://br.wikipedia.org/wiki/Dibar:MobileDiff/1526532 »


lezenn - Wikeriadur\n(Anv-kadarn 1) (1499) Laesen er C'hatolikon. Deveret eus un amprestadenn digant ar galleg kozh leis, memes ster.\n(Anv-kadarn 2) Deveret eus « lez », amprestet digant ar galleg kozh lez « ribl » a gaver bremañ e-giz adverb en anvioù-lec'h « tost », eus ar ger latin latus.\nlezenn /ˈleː.zɛn/ benel (liester lezennoù)\nReolenn, pe hollad reolennoù, a ranker sentiñ outi, embannet gant uhelañ pennadurezh ur Stad hag a aotre pe a zifenn traoù.\nPar eo an holl dirak al lezenn ha gwir o deus da vezañ diwallet ganti. — (Diskleriadur hollvedel gwirioù mab-den (1948), mellad 7.)\n... : hogen, al lezennoù-se a yoa a-enep lezenn Doue, a-enep lezenn an Iliz, ha zoken a-enep lealded lezennoù ar bed. — (Lan Inizan, Emgann Kergidu 1, Brest, 1877, eil emb. Al Liamm 1977, p. 11.)\nKig ha kroc'hen\nA vez skrapet gant paotred al lezenn. — (Jarl Priel, Amañ hag Ahont, Al Liamm, 1957, p. 252.)\nalamaneg : Gesetz (de) nepreizh\nalbaneg : ligj (sq)\narabeg : قانون (ar) (qānūn) gourel\ndaneg : lov (da)\nesperanteg : leĝo (eo)\neuskareg : lege (eu)\nfaeroeg : lóg (fo)\nfinneg : laki (fi)\nfrizeg : wet (fy)\ngalleg : loi (fr) benel\ngresianeg : νόμος (el) (nόmos) gourel\nislandeg : lög (is)\nitalianeg : legge (it) benel\niwerzhoneg : acht (ga) gourel , reacht (ga) gourel\nkatalaneg : llei (ca) benel\nkembraeg : deddf (cy) benel\nluksembourgeg : Gesetz (lb) nepreizh\nmalayseg : hukum (ms)\nnederlandeg : wet (nl) benel\nperseg : قانون (fa) (ghânoon)\npoloneg : prawo (pl) gourel\nportugaleg : lei (pt) benel\nromañcheg : lescha (rm) benel\nroumaneg : lege (ro)\nsámi an Norzh : láhka (*)\nsaozneg : act (en) , statute (en)\nsinaeg : 律 (zh) (lǜ)\nskoseg : lagh (gd)\nspagnoleg : ley (es) benel\nsvedeg : lag (sv)\ntchekeg : zákon (cs)\nvietnameg : pháp luật (vi)\nlezenn /ˈleːzɛn/ benel (liester lezennoù)\nRann eus un dachenn douar, ur vro, hag all zo war an harzoù anezhañ\nWar lezenn an hent delioù an drein hag ar raden a oa goloet gant un troc'had poultr gwenn. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 408.)\nhag ar velionenn en em andore e geot al lezennou J. Riou\ngalleg : lisière (fr)\n : Ar c'hCatholicon troet gant loy e galleg ha lex e latin.\n : Lexique Étymologique des termes les plus usuels du Breton Moderne, p. 185\nAdtapet diwar « https://br.wiktionary.org/w/index.php?title=lezenn&oldid=313783 »\nKemmoù diwezhañ degaset d'ar bajenn-mañ d'an 30 Meu 2021, da 04:11.


Aset pe Iset (ȝs.t)\nIsis eo an anv a orin gresianek a roer da Aset pe Iset, doueez gwarezerez ha salvus e mitologiezh Henegipt. Ezel eo eus Navad Bras Iounou.\nE 1677 e savas Jean-Baptiste Lully un drajedienn lirek anvet Isis a zanevelle avanturioù an nimfenn Io a zeue da vezañ an doueez Isis a-drugarez da Jupiter, e diwezh an opera, o liammañ e-giz-se ar vitologiezh c'hresian hag ar vitologezh egiptat.\n"Opera ar sonerien" a voe graet eus Isis abalamour d'ar binvioù-seniñ niverus zo talvoudekaet a bep eil. Meuliñ a ra klod Loeiz XVI hag e drec'hoù en Izelvroioù. Talvezout a ra ar boan menegiñ laz-kanañ ar "Grenerien".\nAnv kentañ romant ar Breizhad Auguste de Villiers de L'Isle-Adam (1838-1889) eo Isis e 1862, unan eus pennoberennoù al lennegezh c'hallek da lavaras an arbennigourien.\nDas verschleierte Bild zu Sais "Ar skeudenn vouchet e Sais" eo anv ur varzhoneg gant Friedrich von Schiller diwar-benn gouel Isis (1795).\nLa Quête Isis eo anv trede levrenn eus Les perspectives dépravées gant an istorour gallek lituanian Jurgis Baltrušaitis (1903-1988).\nIsis e Mirdi Karnak\nIsis hag Horus\n(Mirdi al Louvre)\n↑ (fr) Auguste de Villiers de L'Isle-Adam (1862) : Isis , CSIPP, 2017(ISBN 978-1-5465-5036-5)\n↑ "Sais" en henc'hresianeg, "Sa al-Hagar" en arabeg hiziv, a oa ur geoded henegiptat war glann gleiz delta ar stêr Nil.\n↑ (fr) Jurgis Baltrušaitis (1985) : Les Perspectives dépravées / 3 – La Quête d'Isis : essai sur la légende d'un mythe, Flammarion, 1999 (ISBN 978-2-08-081628-3)\nAdtapet diwar « https://br.wikipedia.org/w/index.php?title=Isis&oldid=1976381 »


Alio d’al lenner - Wikimammenn\nAlio d’al lenner\nR. Prud’homme, 1903 (p. xv-xvi)\n◄ Lizer paeroniaj an Au. Kerjean, person Sant-Marzin Montroulez Alio d’al lenner Eur gir a-rauk ►\nAl lever-man a zo bet skrivet ar peurliesan herve doare komz Bro-Dreger. Koulskoude eo bet auzet ennan pep tra en *hevelep doare ma c’hello bean lennet hep poan gant Leoniz ha gant Kerneiz. Gant ar Wenedourien, avad, na laran ket : re dishanval eo o *yezik diouz an tri yezik all.\nEvit dont a-benn euz e daul an euz bet impliet an auzer eun doare skrivan a ziskoeo anat da bep lenner penauz e tleo lenn, herve giz e vro, an *iskisan euz al lizerenno.\nw a ve lennet : en treger ou ; — en Leon hag en Kerne u warlerc’h g ha k ; e-læc’h all v.\næ a ve lennet é pe gentoc’h ê en Treger hag en Kerne ; — ea, ae en Leon.\nau a ve lennet ô en Treger hag en Kerne ; — ao en Leon.\n’N eur skrivan er c’his-se e kemeran skouer diwar an autro Emile Ernault, kelenner a lizeradur geltik, en skol-veur Poitiers, eun den a ouiziegez, mar zo, ’vit ’pez a zell ouz ar brezonek.\nE lever divezan, Gwerziou Barz ar Gouet, a zo skrivet er c’his-se. N’am euz ket ezom da laret e zo ennan treo brao ha brezonek c’houek.\nEun draik bennak c’hoaz diwarbenn an doare da lenn.\ng hag s na vent nepred laret evel j ha z. Koulskoude Tregeriz ha Kerneiz, pa gavfont er penn kentan euz eur gir al lizeren s hag ar *vogalen d’he heul, a c’hello laret ’nei z. Evit skouer : Douar Santel a vo lennet gantê Douar Zantel.\nAr verb mont a skrivan ’nean a-wejo herve doare komz Tregeriz : me ac’h a, me ac’h ei ; — gwejo-all, herve hini Leoniz : me a ya, me a yelo.\nMemez tra ’vit ar verb bean, beza : aliez e skrivan ec’h omp, e ver, elæc’h emomp, emeur, ’vel ma lavar Leoniz.\n’Vit Leoniz em euz laket eun tokig(^) war d’ê hag anê. An ê-ze a dalve d’ê neuze ezo pe eze.\n’Vel ma weler, Tregeriz ha Kerneiz a blij d’ê berraat ar zonio ’n eur strizan ’nê. Ze ’vad n’eo ket da damall d’ê ’vel eur rebech. kenkouls e komzont ha Leoniz.\nKalz a dreo a c’hellje c’hoaz bean laket aman ’vit sklerât an doare da lenn.\nMes pep lenner, e kredan, a oaro ’n em diluian e-unan-penn.\nMar zo girienno ha n’int ket anaveet, e vo kavet petra a dalveont en eur *geriadur a zo laket da glozan al lever. Eur steredennig (*) a ziskoe ar re eman eno en gwel o zalvoudegez.\nPa valeo al lenner dre Jeruzalem pe endro d’ar gær, e vo mad d’ean ober eur zell gwech ha gwech war ar garten a gavo daoubleget en lost al lever : ezetoc’h e c’hallo dibab e hent.\n↑ E ti Prud’homme, en St-Briek.\n↑ Gresianed an Attik, gwech-all goz, a verrae meur a zon hag a c’hir grek, ha koulskoude e komzent ken reiz ha re an Ioni.\nAdtapet diwar « https://br.wikisource.org/w/index.php?title=Alio_d’al_lenner&oldid=103926 »\nKemmoù diwezhañ degaset d'ar bajenn-mañ d'an 7 Gou 2017, da 22:17.


Ken tuch' : deuet eo ar studierien da vezañ tud deuet\nmercredi 11 mars 2015 à 17:44 Par Pauline Kerscaven, France Bleu Breizh Izel\nSellet ho peus, sur a-walac'h ouzh an heuliad "Ken tuch'" dija. Buhez studierien a oa kontet deomp. A-benn ar fin int deuet da vezañ tud deuet ! O buhez a vo kontet deomp e-barzh rann pevar an abadenn tele. Skignet e vezo adalek miz Gwengolo. Disoloit dija un neubeud fotoioù !\nGwenola a zo chomet "baba-kool". Sur a-walac'h 'neus alioù da reiñ da Cécile\nTri faotr, teir flac'h !\nAtav e vez kavet Bleuenn (Goulwena an Henaff), Alexandru (Klet Beyer), Gwenola (Marion Gwenn) ha Meriadeg (Tangi Simon). Daou zen nevez a vo kavet er rannn pevar : Eneour (Riwal Kermarrec) ha Cécile (Tifenn Linéatte). Ur "geek" eo Eneour hag ur plac'h yaouank-kozh eo Cécile.\nCécile ha Bleuenn, digoret ganti un diskouezva en Alre !\nCécile, ar plac'h yaouank-kozh hag Alex, ar paotr kool !\nAlex a zo o vevañ bremañ gant Gwenola. © Radio France - Joan Bizien\nUr skipailh barrek !\nProduet eo Ken tuch' 4 gant Plurielle productions. Ur skipailh barrek a zo bet gopret gant an embregerezh. Emaint o filmañ, d'ar mare-mañ e Zinzag-Lokrist, e-kichen an Henbont. Skignet e vezo an abadenn tele war Brezhoweb, Tébésud, Tébéo ha TVR adalek miz Gwengolo.\nSkipailh Ken tuch' 4. © Radio France - Joan Bizien\nSelaouit ouzh reportaj Joan Bizien evit gouzout hiroc'h\n8e15 Ken Tuch' 4 PAKET


Atersadennoù – Page 10 – Radio Kerne\nTrump kadoriet, sell un amerikan\nD’an 20 a viz Genver ‘vo kadoriet Donald Trump, prezident nevez ar Stadoù Unanet. Ur souezhadenn bolitik ouzhpenn eo goude Brexit ar Rouantelezh Unanet. Wayne Mockerman, amerikan ‘neus bet botet evit Clinton, zo bet aterset gant Morgane diwar-benn e brezidant nevez, ar manifestadegoù e kêrioù bras ar Stadoù Unanet a-enep da Drump ha dibaboù politik kentañ ar businessman.\nForn bara Beuzeg-Konk\nForn bara kêr La Haie\nAbaoe daou vloaz eo bet lakaet forn bara la Haie (Beuzeg-Konk) en-dro. Bremañ zo kant bloaz ‘zo ‘noa ket labouret anezhañ. François Riou ha e gamarad Youenn a zisklip deomp penaos vez fardet bara gantañ.\nUn droiad e Kerien\nBevet ‘meus gant blev ruz ha me varvo moarvat gant blev gwenn !\nAli Baba hag an daou-ugent laer (1)


Kristof ar Menn - Wikipedia\nc'haner hag ur soner\nKrismenn e Gouel an Erer Kozh e 2015\n14 a viz Meurzh 1981\nSonerezh Breizh, Sonerezh a-vremañ, rap\ngourebed, dobro, Taboulinoù, Kan, beat-box\nabaoe ar bloavezhioù 2000\nJean-Pierre Quéré, Erik Marchand, Erik Menneteau, Gwenola Coic\nKristof ar Menn pe Krismenn hervez e anv arzour, a zo ur c'haner kan-ha-diskan, ur saver pozioù ha tonioù hag ur soner gourebed, dobro ha beat-box.\n1 E vuhez, e yaouankiz\n1.1 Kaner kan-ha-diskan\n1.2 Kaner a-vremañ\n2 Ar Sonerezh\n2.1 Sonerien ha strolladoù\nE vuhez, e yaouankizAozañ\nGanet eo d'ar 14 a viz Meurzh 1981 e Landerne, tremen a reas e yaouankiz e Plougastell-Daoulaz. Komañset e oa da seniñ tamboulinoù e bagad Plougastell pa oa 11 vloaz ha kroget e oa da seniñ gitar er memes mare. Da 18 vloaz e oa aet da chom da g-Kreiz Breizh da zeskiñ brezhoneg ha kan-ha-diskan gant ar re gozh. Graet en deus studioù war ar brezhoneg e skol-veur Brest hag ar c'hleweled e Roazhon.\nDa 17 'vloaz en deus dizoloet ar c'han-ha-diskan. Dedennet gant ar c'han-ha-diskan en deus dibabet mont da zeskiñ an doare-se da ganañ 'ba kostez Poullaouen gant Bastian Gwern ha Jean-Yves ar Rouz. Selaouet en deus dielloù Dastum ivez ha plijet bras eo bet gant kanerien evel Katrin Gwern deus Plouie. Desket en deus kanañ er c'hreiz-Breizh Akademi gant Erik Marchand ivez. Gounezet en deus ar c'han ar bobl e 2002. Beajet en deus e amerika, india hag albania evit pinvidikaat e sonerezh, e kan, en ur silaoù diouzh sonnerezh disheñvel eus hini Breizh.\nE-penn kentañ en devoa c'hoant Krismenn da zeskiñ kanañ ar gavotenn nemetken. Met tamm-ha-tamm eo kroget da zeskiñ kanañ dansoù-all hag ivez kanañ rap, e brezhoneg. Sot gant al lusk hag gant pouez-mouezh ar brezhoneg en deus klasket sevel pozioù rap en ur implij rimoù diabarzh ha da lakaat ar c'hlotennoù-se war an taol-mouezh. Kinnig a ra e ganaouennoù war al leurennoù e-unan. Evit an abadenn-se, seniñ a ra gitar dobro, gourebed, beat-box, kanañ a ra hag lakaat a ra ivez un neubeut a enrolladennoù eus tud o komz e brezhoneg. Gant binvioù sonveskañ e lak ar gourebed, ar gitar bodro... da dreiñ hag en em servij a ra eus efedoù ivez, ha tout-se e-unan. En em brodu a ra e doare fest-noz pe e doare ur sonadeg. Ober a ra ar sonerezh a blij dezhañ, selaoù a ra ur bern sonerezh, beajiñ a ra, hag barzh e sonerezh en deus tout ar pezh en deus levezonet anezhañ.\nSonerien ha strolladoùAozañ\nKanañ a ra kan-ha-diskan gant Jean-Pierre Quéré, Erik Marchand, Erik Menneteau ha Gwenola Coic, hag ivez 'barzh ur strollad fest-noz, Darhaou. Seniñ, kanañ a ra e solo (e doare fest-noz pe e doare ur sonnadeg).\nDarhaou An deirvet\nEP Krismenn (pladenn 5 titl anezhi) (2011)\nN'om gustumiñ deus an deñ eus an deñvalijenn (2017)\nGounezet en doa Kan ar bobl e 2002 ha priz kentañ "concours de la chanson écologique" aozet gant "la citrouille" e 2009 gant ar ganaouenn "ar bolitiklaerien" sonet gant toull revr explosion.\nPhilippe Guilloux, Kan ha beat, Carrément à l'Ouest, azvent 2012, Tébéo / TébéSud\nAdtapet diwar « https://br.wikipedia.org/w/index.php?title=Kristof_ar_Menn&oldid=1781630 »\nDernière modification le 19 Gen 2018, à 00:33\nKemmoù diwezhañ degaset d'ar bajenn-mañ d'an 19 Gen 2018, da 00:33.


Journal de Renaud Camus, lundi 4 septembre 2017\ncréée le jeudi 7 septembre 2017, 19 h 11\nmodifiée le jeudi 7 septembre 2017, 19 h 21Seine-Port, rue de Croix-Fontaine, lundi 4 septembre 2017, une heure du matin. Au Centre Georges-Pompidou, ce matin, un jeune gardien auvergnat m’a fait couper la file d’attente et ~~’~~ ~~~~~~~~~~~ ~~~~~~~ ~~~ ~~~~~~~ ~~’~~~~~~~, ~~~’~~~ ~~~~ ~~~~~ ~~~~~~~~~ ~~~~~ ~~~~ ~~~~~ ~~~~ badge, au motif ~~~’~~ ~~~~~~~~~~, ~~~ ~~~ ~~~~, ~~~ ~~~~~ ~~~~ ~~~~~~~~~~~ ~~~ ~~~~~~~ ~~~~~ ~~~ ~~~~~~ ~~~ ~~ ~~~~~~~~, ~~~ ~~~~~~ ~~~ ~~~~~~~~ ~~~ ~~~~~~ ~~~~~~~ ~~~ ~~’~~~~~~~~~~ ~~~~~ de français qu’au ~~~~~~~~. ~~~~~~ ~~~~~~ ~~~~~~ ~~~~~ ~~~~~~ ~~~~~~~-~~~, ~~~ ~~~~~, ~~~~ ~~~~~, ~~’~~~~~~~~~ ~~~ ~~~~~~~~ ~~~~ ~~~ ~~~~ ~~~~~~~~, ~~’~~ ~~~~~~~~ ~~~~~ ~~~~ ~~~~~~~~~~~~~~~ ~~~~~~~~ ~~~~~~~~, ~~~~ ~~~~ celle des Legouvé, ~~~ ~~~~~~~ ~~~~~~~~~~~~~ (~~~~~~-~~~~~ ~~’~~~~~~~ ~~~~~~~~), ~~~~ ~~~~~~~~~~ (~~~ ~~~~~~~~ ~~~ ~~~~~~~~~~~~, ~~~~~~ ~~’~~~~ ~~~~~~~-~~~~~~ ~~~ ~~~~~ ~~~~~~~~) ~~~ ~~~~~ ~~~ ~~~~~~ ~~~~~~~~~~~~ ~~~~ ~~~~~~~, ~~’~~~~~~~, ~~~~~~~~, et surtout le ~~~~~~~~, ~~~~~~~. ~~~ ~~~~~ ~~~~~ ~~~~~~~~~~ ~~~ ~~~~ ~~~~~~~~~~ ~~~~~ ~~’~~~~~~~-~~~~~~~~ ~~~~~~~, ~~~ ~~~~~~ — ~~~ ~~~~ ~~’~~~~ ~~~~ ~~~~~~~~~~ ~~~~~ ~~~~ ~~~~~~, ~~~~, ~~~ ~~~~~~~~, ~~~ juge très mal ~~~ ~~~~ ~~~~~~~-~~~, ~~~~~ ~~~~~ ~~~~~~~~ ~~~~~~ ~~~ ~~~~~~ ~~~~~~ ~~~~ ~~~~, ~~~ ~~~ ~~~~ ~~’~~~~~~~~, ~~~~~~~~~~~~~. ~~ ~~~~~~~ ~~’~~~ ~~~~~~~~ ~~~~, ~~~~~ ~~~~ ~~~~~~~ ~~~~~~~~~~~ ~~~~~~~, n’eussent-ils rien de ~~~~~ ~~~~~~~~~~~, ~~~ ~~~~~~~~~~~ ~~~~~~ ~~~~ ~~~~~~ ~~’~~~~~~~~~, ~~~’~~~ ~~~ ~~~~~~~~~ ~~’~~~~~~ ~~~~~~~~~~~, ~~~~~~ ~~’~~~~ ~~~ ~~~~ : ~~~~~~~~ ~~’~~~~~~~ ~~~~~-~~~~~~~ ~~ ~~~~~~~ (~~~~~ ~~~~, ~~~ ~~~~~~), ~~~~~~~ la voiture du ~~~~~ ~~~ ~~~~~~~~~~~~~~, ~~ ~~~~~~, ~~~ ~~~~~~~~~~ ~~~~ ~~~~~~~~ ~~ ~~’~~~~~~, ~~~~~ ~~ ~~’~~~~~~, ~~~ ~~~~~~, ~~~~~ ~~~~~~~~~ ~~~~ ~~~~~~~~~~ ~~~ ~~~~~~~~~ ~~~~~~~, ~~~~~~~ ~~ ~~~~~~-~~~~~ ~~~~ tableau à son ~~~~~~~~~~, ~~~~~~~ ~~~~ ~~~~~ ~~~~~ ~~~ ~~~~~ ~~~~~~~~, ~~~ ~~~~~ ~~’~~~~ ~~~~~~~~ ~~~~~~~~~~, ~~~ ~~~~~~ ~~~ suite.\nOn ~~’~~~~~~~~ ~~~~ ~~~~~~ ~~~~ ~~’~~~~~~~~~~~ ~~~~ ~~~~~~~~~~, ~~~ ~~~~~~~~~ ~~~ l’art (et pas ~~~~~~~~~~ : ~~~~~ ~~~~~ ~~~~ ~~~~~~~~ ~~~~~~~~~~~~~~). ~~’~~~ ~~~~~~~ ~~~~~~~~ ~~~ ~~~~~ ~~~~~~ ~~~’~~~~~~~~ ~~~~~~ ~~~~~~~~~ ~~~ ~~~~~~~~~~~ ~~~ ~~~’~~~ ~~~ ~~~~ ~~~~~~~~, ~~~~~~ ~~~~~~~~~ ~~~~~~~ ~~~~~ ~~~~ Yorkshire natal. Mon ~~~~~, ~~~~ ~~~~ ~~~~~~~~, ~~~ ~~~~~ ~~~~~~~~~~~ ~~~ ~~~~~~~~~, ~~~~~~ ~~~~ ~~~~ ~~~~ ~~~ ~~~ ~~~~ ~~~~~~~ ~~~~~ ~~~~~, ~~~ ~~~~ ~~~~~~~~~~, ~~~ ~~~’~~~ ~~~ ~~~~~~~~ ~~~~~~~, probablement. La maison ~~~~~~~~-~~~~~~~~~~~~~ ~~ ~~~~~~~~~~~~~~~~ ~~~~~~ ~~~~ ~~~~~~~, ~~~~ ~~~~~ ~~~~~~ ~~~~ ~~~~~~~ ~~~~ ~~~~, ~~~ “~~~~~~~ ~~~~~~”. ~~ ~~~~~~-~~~~~~~~-~~~~~~~~~~~, ~~~~~~ ~~’~~~~~~ ~~~ ~~~~~~~, ~~’~~~ ~~~~~~ ~~~ ~~~~~~~ ~~~ halage, et fait ~~~~~~~ ~~~~~ ~~~~ ~~~~~~~~ ~~~~~~. ~~~ ~~~~~~~~~~ ~~~~~~~ ~~’~~ ~~~~ ~~~’~~~ ~~~ ~~’~~~~~~~~~~ ~~~~ ~~~ ~~~~~ ~~~~~~ ~~~, ~~~ ~~~~~~~~~ ~~~ ~~~~~~~~~ : ~~ ~~~~~~~~~ ~~~~ ~~~~~, ~~~~-~~~, on croit qu’on ~~~ ~~~~~~~~~~~ ~~~ ~~~~~~~, ~~~ ~~~ ~~~~~~~~~. ~~’~~~ ~~~~~~~ ~~~ ~~~~~~~~ ~~~ ~~~~~~~~ ~~~~~~~, ~~~~~ ~~~~~~~~~~. ~~~~~ ~~~ ~~~~ ~~~~~~~~~~~ ~~~~ ~~~~~ ~~~ ~~~~~ ~~~~~~~~~ ~~~~~ ~~ l’heure, à dîner, ~~~~ ~~~ ~~~~~ ~~~ ~~~~~ ~~~~ ~~~~~~~~~~~~ : ~~~~ ~~~~~~~ ~~~’~~~ ~~~~~~ ~~~~~ ~~~~~~~~~~, ~~ ~~’~~~~~~, ~~~ ~~~’~~~ ~~~~~~~~~ ~~~~~~~~ ~~~~ ~~~~~~ ~~ ~~~ ~~~~~, ~~ ~~~ grande surface. Le ~~~~~ ~~~ ~~~~~~~~ ~~~~~~ ~~~~-~~~~~ ~~~~~~~~~~~~, ~~~ ~~~ ~~ ~~~~~~ ~~~~~ ~~~ ~~~~~~~~~ ~~~ ~~~~~ ~~~ ~~~ ~~~~~, ~~~ ~~~~~~ ~~~~~~ ~~~ ~~~~~~ ~~~ ~~~~~~ ~~~~, ~~ la Maison rouge. L’Allée ~~~~~ ~~~ forêt ~~~ ~~~~~ ~~~~ ~~~~~~~~ ~~’~~~ ~~~~~ ~~~~ ~~~~~~~, ~~~ ~~~~~~, ~~~~ ~~~~~~ ~~~~~~ ~~’~~~~~~ ~~~~ ~~~~~~~~~ ~~~~ ~~~~ ~~~~~~~~~~~~~ ~~~ ~~~~~~~~~ ~~~~~, ~~~~~~ d’une promenade à ~~~~~~~~~~~~~~, ~~~ ~~~~~ ~~~~~~~~ ~~~~~~ ~~~~~~ ~~’~~~~-~~~-~~~~~~~.\nvoir l’entrée du lundi 4 septembre 2017 et ses 22 images dans Le Jour ni l’Heure


Kaozeal:Roparzh Surcouf - Wikipedia\nRespet gant un t er fin, e vez skrivet e holl ma geriadurioù. Arko 23 Eost 2007 16:48 UTC Ya, un tamm drol pa lârer respediñ ha respedus alies.\nRespetiñ a vez laret ivez. D'am soñj eo mat an daou.Bianchi-Bihan 23 Eos 2007 da 19:28 (UTC)\nfæçoniou honest ha respedus Instructionou Christen pe ar Boquet eus ar Mission. troet gant Ropars. Kemper. 1824.--Kadwalan 23 Eos 2007 da 17:03 (UTC)\nRobert Surcouf n'eo ket Roberto er wiki italianek, ha Roparz(h) Hemon n'eo ket Robert hemon er wiki gallek, kit da c'houzout perak. Bianchi-Bihan 23 Eos 2007 da 18:54 (UTC)\nLeonardo da Vinci a zo Léonard de Vinci e wiki galleg. N'eus reolenn ebet eta.\nEo. Reolennoù kemmus zo. Pezh zo bet graet e galleg gant anv Leonardo n'hallfe ket ar C'hallaoued ober ken. Bianchi-Bihan 27 Eos 2007 da 16:54 (UTC)\nDimp d'ober hon soñj. Robert Surcouf a oa Breizhat, eta ne seblant ket diboell lakaat Roparz. Ne rafen ket memestra evit Roberto Benigni da skouer : na Roparz Benigni na Robert Benigni. Koulskoude em eus chomet gant Surcouf, gant ur 'c', ha pas Surkouf peogwir eo e anv familh.\nEvezhiekoc'h e vezen gant Al Louarn, koulz hag Ar Gankavenadez hag Ar C'hranvilladez, bigi anvet Le Renard, La Cancalaise ha La Granvillaise e gwirionez (pennadoù krouet ganin!), peogwir int anvioù bras. Gwir eo am eus cheñchet ma sonjoù evit an tri-se. N'eo ket aes dibab se zo sur. Arko 27 Eost 2007 da 14:49 (UTC)\nRe wir, ha d'am soñj ec'h eus graet mat. Reizh eo, betek ur poent a vo da resisaat, brezhonekaat pezh a denn da Vreizh. A galon. Bianchi-Bihan 27 Eos 2007 da 16:54 (UTC)\nLakaet em eus ouzhpenn e anv e galleg e dibenn an destennn, un tamm evel pennad Jakez Karter. Arko 27 Eost 2007 da 16:24 (UTC)\nMe 'vefe evit ober gant an anv orin, e galleg. Met da welet eo. --Y-M D 28 Her 2009 da 16:20 (UTC)\nBrezhonekaet am eus un toullad a frazennoù ha tennet un nebeut linennoù hag a adlavaret traoù bet kaozet dija.\nAdtapet diwar « https://br.wikipedia.org/w/index.php?title=Kaozeal:Roparzh_Surcouf&oldid=703056 »\nKemmoù diwezhañ degaset d'ar bajenn-mañ d'an 11 Ebr 2010, da 08:37.


Frifurch 16 : Ront Eusa – Diwan ar Faou & Yann Tiersen\nBugale kentañ derez Skol Diwan ar Faou ha Yann Tiersen…\nSkeudennoù dezhi lusket gant ar soniadoù hag ar muzik, frammet doare klip ha reportaj mesk-ha-mesk, e tiskouez « Ront Eusa » peseurt mod e oa bet savet un tamm ton nevez gant Yann Tiersen, diwar ar soniadoù enrollet gant bugale kentañ derez Skol Diwan ar Faou. Awenet da vat int bet, da geñver baleadennoù o c'hlasad, gant douaroù kaer Park an Arvorig, Menez Are, ha re Eusa ivez.\nGante e oa ur c'hamera ha sonenrolleroù bihan : gant disoc'h o labour e c'hallomp gwelet ha klevet danvezioù ha sonioù er mod m'int bet gwelet ha klevet gant daoulagadoù ha divskouarnioù yaouank-flamm. Talvezet en doa an danvez-se da frammañ ar c'hlip ha da gemmeskañ an ton sonerezh. Un doare kaer da vont betek en o bed dezhe…\nUl lodenn deus ur bladenn eo an ton-se, ec'h a pemp ton all ouzhpenn d'ober anezhi. Diskouez a reont holl asambles pegen liesseurt eo bet disoc'hoù ar c'hrouiñ, eus an doare hengounel da zoareoù muioc'h dic'hortoz. E-kreiz ar c'hrouiñ-se eo bet ar vugale, padal e oa deut arzourien da gemer perzh ha da roiñ dorn dezhe : John Trap war an ton rap, Gwenael Kerleo ha Patrick Ewen war un an-dro, Tiny Feet ha Chapi chapo war un ton-rodell gant binvioù-c'hoarielloù, Kevin Camus o soniñ deus an tin whistlehag Yvon Molard deus an taboulinoù da heul laz-kanañ ar skol renet gant Gwenn an Dreo ha Maela Kloareg, ha gant Patrice Marzin eo bet stummet pep tra. A youl vat e oant deut holl da gemer perzh er raktres-se.\nMa faot deoc'h goût hiroc'h war ar mod ma oa bet kaset an traoù da benn vat, ma faot deoc'h ivez klevet disoc'h labour tout an dud-se, kit en darempred gant : aep.ar.faou@diwan.fr War werzh emañ ar bladenn “Beaj er Park” (10 €).\nPlijet-hardî eo bet skipailh Bwb gant disoc'h ul labour ken brav ! Ur blijadur vras eo dimp lakaat ar c'hlip da vezañ gwelet amañ war ho pajenn…\nPennad-skrid 'ba 'n Telegramm


Dispac'h Sevenadurel - Wikipedia\nAn Dispac'h Sevenadurel Meur Tavantel (sinaeg 無產階級文化大革命, pinyin wúchan jiejí wénhuà dà gémìng, berraet peurliesañ e 文化大革命 wénhuà dà gémìng Dispac'h Sevenadurel Meur pe c'hoazh 文革 wéngé, Dispac'h Sevenadurel), eo al lusk broadel bet aozet e Republik Pobl Sina gant Mao Zedong (1893-1976) adalek 1966 enep izili all eus Strollad Komunour Sina (SKS) ha kefredourien, e soñje da Vao Zedong ha d'e heulierien e oant o vont war-du ar gevalaouriezh.\nKrennañ ha kreñvaat an Dispac'h sinaat a oa c'hoarvezet e 1912 e oa ar pal e gwirionez. Gant skoazell lod renerien SKS, lesanvet 四人幫, sì rén bāng Tolpad ar Pevar  ez arveras Mao Zedong emsav divent ar studierien, ar Warded Ruz, evit divrudañ tu dehoù ar Strollad a oa kaset gant Liu Shaoqi (1898-1969), Peng Zhen (1902-1997) ha Deng Xiaoping (1904-1997).\nDre Sina a-bezh e voe strewet an Dispac'h Sevenadurel a-drugarez d'ar Warded Ruz, er c'hêrioù ha war ar maezioù, betek tizhout an holl labourerien hag ar soudarded ; en diwezh e troas d'ur ronkadeg troet enep Strollad Komunour Sina a oa o vont da goll mestroniezh.\nKuzulioù Gwerinel, enno labourerien, soudarded hag atebeien eus SKS, a voe savet en hogos an hanter eus ar Stad sinaat ; evel gouarnamantoù gwerinel ez aent en-dro evit merañ tachenn pe dachenn, ar pezh a ouezas Mao Zedong sterniañ dre lakaat ar C'huzulioù-se dindan ren SKS. Betek 1976 e padas ar C'huzulioù : er bloavezh-se e varvas Mao Zedong ha gant skoazell al Lu e teuas Deng Xiaoping a-benn da staliañ e strollad e penn Republik Pobl Sina. Kalet e voe ar gwaskadur, bac'het e voe Tolpad ar Pevar, ha boulc'het e voe ar Sokialouriezh gant perzhioù ar marc'hadoù a voe ar c'hammed kentañ war hent an distro da armerzh ar marc'hadoù kevalaour.\nHervez soñj ar media kornaouegel ne voe an Dispac'h Sevenadurel nemet un emgann evit ar galloud : Mao Zedong e felle dezhañ e adtapout gant harp e wreg Jiang Qing ha penn al Lu, Lin Biao (1907-1971) diwar goust politikel Liu Shaoqi ha Deng Xiaoping. Petra bennak ma 'z echuas an Dispac'h Sevenadurel e miz Ebrel 1969 gant IXvet Kendalc'h Strollad Komunour Sina e vezer boas da astenn e vare istorel a-hed ar stourm evit ar galloud, da lavaret eo eus 1966 betek 1976 pa zeuas Deng Xiaoping a-benn da ren war-lerc'h Mao Zedong.\nA-drugarez d'an Dispac'h Sevenadurel e c'hallas Mao Zedong adtapout ar galloud en devoa kollet da heul c'hwitadenn al Lamm Bras War-Raok (1958-1960). Uhel e voe ar priz evelato, pa renas an dizurzh politikel e-pad dek bloavezh, gant frapadoù feulster a-berzh ar Warded Ruz a dagas kement den a veze tamallet bezañ disleal ouzh SKS hag ouzh Mao Zedong.\nKlasket o deus an istorourien hag ar vredelfennerien kompren penaos e oa bet tizhet ker gwazh ur feulster hag un dizurzh kevredigezhel en abeg d'ur stourm evit ar galloud ; niverus eo bet ar studiadennoù bet embannet diwar-benn an dodenn e Sina hag e peurrest ar bed.\n1 Ar gwrizioù\n2 An deroù\n3 Distro Mao Zedong d'ar galloud\n4 An IXvet Kendalc'h\n5 Diveliadur Lin Biao\n6 Tolpad ar Pevar\nAr gwrizioù[kemmañ | kemmañ ar vammenn]\nA-c'houde c'hwitadenn al Lamm Bras War-Raok e 1960 e chomas Mao Zedong e penn SKS hag ar C'huzul Soudardel Kreiz, hogen ret e voe dezhañ lezel ar galloud stadel etre daouarn Liu Shaoqi, anezhañ pennsezer nevez Republik Pobl Sina, ha Deng Xiaoping, anezhañ Sekretour Meur SKS. Nac'hañ a reas Mao Zedong koll e veli hag e levezon avat, rak pa welas Sina o tostaat da URSS en-dro e soñjas dezhañ e oa e zaou enebour o trubardiñ spered an Dispach Sinaat hervez doare ar pennsezer rusat Nikita C'hrouchtchov pa zinac'has Jozef Stalin e 1956.\nHag eñ 73 vloaz ha dic'halloud pe dost e 1966 e tivizas Mao Zedong stourm evit e vennozhioù hag o c'has war-raok a-dreuz Sina en desped da bolitikerezh ar renerien nevez. An Dispac'h Sevenadurel Tavantel Meur — da lavaret eo ur pezh mell stourmad kealoniezhel ma voe broudet ar soudarded hag ar yaouankizoù da damall kement den a bellae diouzh spered an Dispac'h Sinaat — a voe benveg e zistro d'ar galloud.\nFeuls-tre e voe ar stourmad : e-pad meur a vloavezh e voe an darn vrasañ eus renerien SKS hag eus ar gefredourien lezet er-maez eus ar vuhez foran en abeg ma oant "a-zehoù" hag "enepdispac'herien". Lod anezho, evel Liu Shaoqi, a varvas diwar ar gwallgasadennoù.\nNe vije ket bet eus an Dispac'h Sevenadurel ha distro Mao Zedong d'ar galloud hep skoazell digant daou zen a voe pouezus-bras e Sina ar mare-se : Lin Biao, ur soudard feal da Vao, ha Jiang Qing, gwreg Mao Zedong. Ganto o-daou e voe savet Tolpad ar Pevar diwezhatoc'h. Koulz Jiang Qing ha Lin Biao a reas gant arwazh Mao Zedong evit tagañ renerien all Strollad Komunour Sina a-benn kemer ar galloud da heul ar Sturier Meur. Bez' e c'haller lavaret neuze e voe an Dispac'h Sevenadurel ganet diwar c'hoant Mao Zedong da adtapout ar galloud ha diwar c'hoant izili dister SKS d'e dapout d'o zro war e lerc'h.\nD'an 2 a viz Gouere 1959 e voe dalc'het Kuzuliadeg Lushan, da lavaret eo VIIIvet Emvod Kuzul-kreiz Strollad Komunour Sina. E -kerzh an emvod e skrivas Peng Dehuai (1898-1974), Maodiern an Difenn, ul lizher evit abegiñ ouzh al Lamm Bras War-Raok hag ouzh Mao Zedong e-unan ; hemañ a damallas da Beng Dhuai tostaat d'an tu dehoù, ha d'an 23 a viz Gouere e voe Peng Dehuai bac'het hag erlerc'hiet kerkent gant Lin Biao, a bignas raktal en urzhaz ar galloud betek penn Lu Poblel an Dieubidigezh. Alese e tivizas Lin Biao un heuliad muzulioù evit kreñvaat fealded ar soudarded da gealoniezh SKS ha da Vao Zedong.\nGant ar mennozh-se e lakaas Lin Biao dastum 427 bomm a-berzh Mao Zedong a voe embannet e 1963 en ul levrig anvet Arroudoù ar Pennsezer Mao ("Pennsezer" oc'h ober dave da renk Mao Zedong en SKS hepken), a zo anevezet er C'hornôg evel al Levrig Ruz.\nUl levr all a voe embannet, anvet Deizlevr Lei Feng, ha lakaet da rekis evit ar soudarded yaouank. Lei Feng a oa ur soudard yaouank marvet dre wallzarvoud pa oa 22 vloaz hepken. Goude e varv e oa bet dizoloet e zeizlevr ma skrive kement striv a rae evit servij ar bobl hag ar Strollad en ur heuliañ alioù fur ar Pennsezer Mao. Levezonet-bras e voe yaouankizoù Sina gant skouer Lei Feng, petra bennak ma ouzer hiziv e oa an deizlevr bet skrivet gant servijoù bruderezh al Lu. Levrioù kentelius all a voe embannet etre 1964 ha 1971 a-gementadoù bras evit tizhout an holl soudarded yaouank a oa dindan beli Lin Biao hag e fealded d'ar Pennsezer Mao.\nAn deroù[kemmañ | kemmañ ar vammenn]\nTra ma oa Lin Biao oc'h atizañ azeul personelezh Mao Zedong e laboure Jiang Qing diouzh he zu. Dre ma oa-hi bet un aktourez e kemere perzh e buhez sevenadurel Sina hag e tifenne ar c'healioù dispac'hel en arzoù ; dre un oberenn lennegel end-eeun e krogas an Dispac'h Sevenadurel.\nE 1951 ez embannas an istorour meur ha besmaer Beijing Wu Han (1909-1969) ur pezh-c'hoari anvet 海瑞罷官 Hai Ruì Bàguan "Diveliadur Hai Rui" ; un doare nevez anezhañ a voe c'hoariet en opera Beijing e 1960 gant berzh bras. Fuloret e voe Mao Zedong gant ar pezh-c'hoari abalamour ma kredas dezhañ ez arvere Wu Han tudennoù eus tierniezh Ming evit ober dave d'an emgann etre ar Pennsezer ha Peng Dehuai, ha fuloretoc'h c'hoazh e voe gant skridoù damistorel all embannet gant Deng Te ha Liao Mosha, daou ezel eus Kuzul-kêr ivez, evit abegiñ outañ. Kalzik dalc'hidi Liu Shaoqi ha Deng Xiaoping a oa e Kuzul-kêr Beijing d'ar mare-se, ar maer Peng Zhen er penn anezho : setu aze gouzañvidi gentañ an Dispac'h Sevenadurel.\nPa verzas en devoa enebourien daer e Beijing ez eas Mao Zedong kuit da Shanghai en hañv 1965. Eno, e-kerzh emvod ar C'huzul-kreiz e miz Gwengolo, e c'halvas d'an emsav enep "kealoniezh kilstourmer ar vourc'hizien". E Shanghai e oa Mao Zedong o prientiñ e zistro, ha lañs a voe roet d'an Dispac'h Sevenadurel pa skrivas Yao Wenyuan, dindan levezon Jiang Qing ha gant harp al Lu, ur pennad taer a-zivout dislealded Diveliadur Hai Rui a voe embannet e Shanghai e Pemdezieg Lu an Dieubidigezh d'an 10 a viz Du 1965.\nPal Mao Zedong hag e heulierien a oa tagañ Liu Shaoqi ha Deng Xiaoping dre arloupañ war o dalc'hidi, ar pezh a lakaas renerien SKS en un enkadenn, pa oa Mao Zedong anavezet-reizh evel pennkealoniour ar Stad ha pa oa an abegadennoù ouzh renerien Beijing diazezet war ar gealoniezh-se end-eeun : diaes-bras e oa mont a-enep renerien SKS ha war an dro dislavarout Liu Shaoqi ha Deng Xiaoping a oa ivez uhel en urzhaz.\nEfedus e voe an tagadennoù koulskoude, pa anzavas Wu Han d'an 30 a viz Kerzu 1965 a-wel d'an holl en devoa graet ur fazi gant doare diwezhañ Diveliadur Hai Rui. Diwar kement-se e voe kresket ar gwask gant heulierien Mao Zedong ; d'ar 26 a viz Meurzh 1966, pa oa Liu Shaoqi o veajiñ ez-ofisiel e Pakistan hag en Afghanistan, e voe droukklozet Peng Zhen, maer Beijing. Gant skoazell Yao Wenyuan e Shanghai e voe lakaet Beijing dindan beli al Lu, a oa feal da Lin Biao ha Mao Zedong. Adal an darvoud-se e voe ar gazetenn Pemdezieg Lu an Dieubidigezh etre daouarn heulierien Mao Zedong; enni e voe, d'an 18 a viz Ebrel 1966, embannet ur pennad-stur istorel anvet Savomp banniel ruz soñjoù Mao Zedong ha bezomp oberiant e Dispac'h Sevenadurel Sokialour Meur. War an dro e roe ar pennad-stur-se un anv d'al lusk nevez hag en e lakae dindan ren al Lu. D'ar 1añ a viz Even 1966 e voe Pemdezieg ar Bobl, anezhi kazetenn SKS, dindan beli heulierien Mao Zedong d'he zro.\nDistro Mao Zedong d'ar galloud[kemmañ | kemmañ ar vammenn]\nDelwenn Mao Zedong\nwar Leurgêr ar Bobl e Chengdu\nPa voe ar media, al Lu hag ar gefredourien dindan beli Mao Zedong ne c'hallas mui Liu Shaoqi ha Deng Xiaoping derc'hel d'o mennozh — daoust dezhañ bezañ c'hwitet war al Lamm Bras War-Raok ha daoust da bennadurezhioù SKS bezañ savet a-enep dezhañ e oa deuet Mao Zedong a-benn da zistreiñ da bennlevier nemetañ. D'an 18 a viz Gouere 1966 e tistroas a Shanghai da Veijing hag e-kerzh XIvet Emvod Meur Kuzul-kreiz Burev Politikel Strollad Komunour Sina ez embannas lies disentezioù mennet da ziskar kement atebeg en devoa graet kammed pe gammed war hent ar gevalaouriezh. Da geñver an emvod-se ivez e voe ar Warded Ruz ganet ez-ofisiel, ar pal dezho kas Yaouankizoù SKS da get peogwir e oant feal da Liu Shaoqi. Pouezet e voe war ar bruderezh, ha taeroc'h-taerañ e voe an tagadennoù enep Deng Xiaoping ha Liu Shaoqi, "ar C'hrouchtchov sinaat". Diskarget e oa bet Liu Shaoqi eus kement galloud a oa, hogen e miz Du 1968 hepken e voe embannet e ziveliadur.\nEn eil c'hwec'hmiziad 1966 e voe reuz ha freuz e Sina a-bezh. Paouez a reas ar reizhiad kelenn da vont en-dro, ar Warded Ruz a oa o ren war Republik Pobl Sina dre guzulioù dispac'hel a gastize kement den a hañvale bezañ a-zehoù pe gilstourmer. Mao Zedong e-unan a voe souezhet gant feulster lod darvoudennoù, ha merzout a reas e oa stad politikel ar vro o vont dioutañ ; e miz Genver 1967 e kasas al Lu da lakaat urzh er vro, met betek 1968 e kendalc'has ar Warded Ruz da vezañ oberiant.\nUnan eus an nebeud atebeien na voent ket skarzhet eus ar galloud e voe ar Pennmaodiern Zhou Enlai (1898-1976), a ouezas toullañ e hent etre ar Warded Ruz, na oant ket d'e c'hrad, hag al Lu. Kalzik pennoù eus SKS hag eus al Lu a voe gwarezet gantañ diouzh tagadennoù ar Warded Ruz, tra ma chome-eñ diabeget abalamour ma chome diouzh tu Mao Zedong.\nUr wezh lakaet Liu Shaoqi ha Deng Xiapoing er-maez eus ar galloud e voe gounezet gant Mao Zedong hag e heulierien ar stourm evit mestroniezh ar Strollad hag ar Stad. A-benn embann stad nevez politikerezh ar vro e voe galvet IXvet Kendalc'h Strollad Komunour Sina.\nAn IXvet Kendalc'h[kemmañ | kemmañ ar vammenn]\nE miz ebrel 1969 e voe digoret ar C'hendalc'h, a gadarnaas galloud Mao Zedong pa voe dilennet en-dro a-unvouezh da Bennsezer SKS ha da Bennsezer Kuzul-kreiz al Lu. Ouzhpenn da gement-se e voe asantet da vennozhioù Mao Zedong evel kealoniezh ofisiel SKS hag ar Stad.\nLin Biao a voe dilennet da Vespennsezer SKS ha da erlerc'hier Mao Zedong.\nDisklêriet e voe diwezh an Dispac'h Sevenadurel, kinniget evel ur berzh bras a-drugarez da bobl Sina ha da Vao Zedong pa oant bet trec'h war ar gilstourmerien o devoa lakaet glannder kealoniezh ar reizhiad en arvar.\nPetra bennak ma voe klozet an Dispac'h Sevenadurel gant IXvet Kendalc'h SKS e oa bet gwastet framm ar Strollad, hini ar Stad ha hini ar gevredigezh dre skarzhañ izili eus SKS ha kefredourien ar vro. Pell goude ar C'hendalc'h e voe aspadennoù eus an Dispac'h Sevenadurel, ha kenderc'hel a reas ar stourmoù evit ar galloud a-hed ar bloavezhioù war-lerc'h.\nDiveliadur Lin Biao[kemmañ | kemmañ ar vammenn]\nGoude an IXvet Kendalc'h e voe sellet ouzh Lin Biao evel ouzh danvez Pennsezer ar Republik Poblel. Peogwir e oa bet anvet da erlerc'hier ofisiel Mao Zedong ha da Vespennsezer ar Strollad e hañvale bezañ pignet uhel a-walc'h en urzhaz evit na vezañ skarzhet kent bezañ den kreñvañ ar reizhiad. Kempleshoc'h e oa ar c'hoari e gwirionez.\nPa veze azeulet betek re gant Lin Biao e savas mar e Mao Zedong war divoud mennozhioù gwirion an den a hañvale bezañ e heulier fealañ. E-kerzh an IXvet Kendalc'h e c'hoarvezas tabut kreñv etre an daou zen abalamour ma c'houlennas groñs Lin Biao ma vije Mao Zedong dilennet da Bennsezer nevez Republik Pobl Sina war-lerc'h diskar Liu Shaoqi ; Mao a c'houlennas ma vije torret ar garg krenn-ha-krak : gouzout a ouie e vije bet sellet ouzh an Dispac'h Sevenadurel evel ouzh un taol-gwidre a-benn adtapout ar galloud politikel mar asantje kemer ar garg — dre nac'hañ ar galloud-se en em ginnigas evel un den trabaset gant ar gealoniezh hag ar Strollad hepken, ha n'eo ket gant e c'hoantoù dezhañ.\nPelloc'h c'hoazh e oa aet soñj Mao Zedong avat : pa oa bet Lin Biao anvet da Vespennsezer SKS ha da erlerc'hier Mao e-unan e rankje bezañ Bespennsezer ar Republik, hogen dre derriñ ar garg a Bennsezer e torre ivez ar garg a Vespennsezer hag ar Pennmaodiern Zhou Enlai hepken a chomje e penn ar Stad, ar pezh a grenne galloud Lin Biao e Sina.\nPa oa mui-ouzh-mui a zisfiz ennañ e-keñver lealded Lin Biao en devoa Mao Zedong kavet gwelloc'h na reiñ an disterañ tamm galloud ouzhpenn dezhañ ha lezel ar galloud gant e heulier gwirion Zhou Enlai.\nAdal neuze, daoust ma tiskouezent bezañ meulet evel trec'herien an Dispac'h Sevenadurel, e trenkas an darempredoù etre an daou zen. Abaoe miz Meurzh 1970, pa oa bet torret ar garg a Bennsezer ar Republik, e klaskas Lin Biao he staliañ en-dro evitañ e-unan gant harp un nebeud heulierien. Gant Zhou Enlai e voe diskuliet ar raktres tri bloaz diwezhatoc'h, ha brezel a voe etre Lin Biao ha Mao Zedong. Hennezh a reas evel m'en devoa graet gant Liu Shaoqi : e-lec'h tagañ Lin Biao war-eeun e tagas e heulierien. Unan eus ar re bennañ anezho e oa Chen Boda, a voe tamallet dezhañ bezañ "gourc'hleizour" gant Mao Zedong, a c'houlennas digant al Lu e harpañ en abegadenn-se ; asantiñ a reas ar bennsoudarded, ha buan e verzas Lin Biao e chome digenvez dirak tagadennoù Mao Zedong ha Zhou Enlai.\nMet kent em gavout en e unan da vat e klaskas Lin Biao enebargadiñ gant skoazell e vab Lin Linguo etre goañv 1970 ha nevezamzer 1971, ar pal dezhañ lazhañ Mao Zedong. Re ziwezhat e voe avat : trubardet e voe Lin Biao, war a hañval, gant unan eus e heulierien.\nDen ne oar diarvar penaos e varvas Lin Biao goude ma voe dizoloet e raktres. Ez-ofisiel e oa Lin Biao, e vab ha c'hwec'h heulier o tec'hel kuit war-du URSS pa varvjont-holl e gwallzarvoud o nijerez e gouelec'h Mongolia.\nTolpad ar Pevar[kemmañ | kemmañ ar vammenn]\nA-c'houde marv Lin Biao e voe kargoù dieub er Strollad, hag ur C'hendalc'h nevez a voe bodet e miz Eost 1973. Da neuze e voe embannet trubarderezh Lin Biao ha lakaet Jiang Qing, Yao Wenyuan ha Zhang Chunqiao da bignat en urzhaz peogwir o devoa c'hoariet ur perzh pouezus en Dispac'h Sevenadurel pa oant e Shanghai. Ganto e pignas un den yaouank hogozik dianav anvet Wang Hongwen a oa bet anvet da Vespennsezer ar Strollad dindan urzhioù Mao Zedong ha Zhou Enlai. Dindan an anv a Dolpad ar Pevar e voe ar pevar rener-se anavezet diwezhatoc'h.\nPetra bennak m'o devoe dastumet galloud e-kerzh an Dispac'h Sevenadurel ne c'hallas ket Tolpad ar Pevar kemer ar galloud goude marv Mao Zedong d'an 9 a viz Gwengolo 1976, rak ar Pennsezer Meur en devoe anvet Hua Guofeng da erlerc'hier nebeudik kent mervel.\nEmskiant e voe Hua Guofeng eus an emgann en devije da ren enep Jiang Qing hag he heulierien, setu e tivizas diouzhtu bac'hañ Tolpad ar Pevar. Barnet ha kondaonet e voent goude bezañ bet lakaet da vouc'hed holl bec'hedoù an Dispac'h Sevenadurel, ar pezh a voe an diwezh d'un degad a drubuilhoù a lezas goulioù don er gevredigezh sinaat.\nNe oa ket echu gant ar stourmoù evit ar galloud koulskoude : goude ma voe distroet Sina d'ur stad peoc'hus e teuas Deng Xiaoping a-benn da zivarc'hañ Hua Guofeng ha da vezañ ar Pennsezer Meur nevez adalek miz Kerzu 1978.\nE 1981 e voe advarnet darvoudoù an Dispac'h Sevenadurel, a voe disklêriet evel "an degad drastus", ha dizuet eñvor Liu Shaoqi 18 vloaz goude e varv.\nWar ur voger, aspadenn eus ul lugan eus an Dispac'h Sevenadurel : "Fiziañs diharz er Pennsezer Mao"\n(Skol-veur Wuhan, Hubei, Sina)\nP'en devoa al Lamm Bras War-Raok lakaet al labourerien-douar da c'houzañv e voe an Dispac'h Sevenadurel troet war-du ar gefredourien ha renerien ar Stad. Dre ma voe kalz kelennerien er skolioù-meur ha kement all a glaskerien tamallet da vezañ kilstourmerien e voe echu gant diorroadur teknikel ha kelennadurezhel Sina. E 1966 e voe torret an arnodennoù rekis evit mont d'ar skolioù-meur, hag adskrivet e voe rolloù ar c'helenn evit lakaat kealoniezh SKS pell a-us an danvezioù speredel ha skiantel a veze sellet outo evel "bourc'hizel". Ur remziad a-bezh a rankas tremen hep kelennadurezh uheloc'h eget adlavaret luganoù dispac'hel.\nFall e voe ivez an Dispac'h Sevenadurel evit sevenadur hengounel Sina. Jiang Qing hag he heulierien a zisklêrias brezel ouzh 四舊 sì jiù, "Ar pevar hendra" : ar boazioù kozh, an dilhad kozh, ar sevenadur kozh hag ar brederouriezh kozh. Ar Warded Ruz neuze a dagas oberennoù arzel, levrioù, azeuldioù ha savadurioù kozh en ur lakaat kefredourien hag atebeien d'en em abegiñ a-wel d'an holl peogwir e oant kilstourmerien.\nPeogwir ne oa sevenadur ebet e-maez azeul Mao Zedong e paouezas ar ouizieien da skrivañ hag an arzourien da grouiñ e-pad an Dispac'h Sevenadurel, ha kalz anezho a varvas dre feulster ar Warded Ruz. Lod all a gavas gwelloc'h emlazhañ, evel ar skrivagner meur Lao She (1899-1966). Jedet ez eus bet e voe miliadoù a dud lazhet gant ar Warded Ruz, ha tremen tri milion a izili eus SKS a c'houzañvas ganto.\nEn tu all d'an arz ha d'ar sevenadur e voe tizhet relijion hengounel Sina koulz hag ar skritur sinaek.\nKlozet e voe an darn vrasañ eus an azeuldioù boudaat ha daoat ha kaset e voe ar venec'h da vezañ adstummet. Taget e voe ar gonfusianegezh : strolladoù Gwarded Ruz a dagas kêr c'henidik Konfusius, Qufu, hag a zistrujas an darn vrasañ eus he glad arzel.\nEeunaet e voe ar skritur sinaek dre lezennoù bet embannet e 1956 ha 1964, ha kendalc'het e voe e-pad an Dispac'h Sevenadurel peogwir e oa ar skritur kozh un aspadenn eus an amzer dremenet.\nUn tamm mat eus an diforc'hioù sevenadurel a zo etre Sina ar c'hevandir ha Taiwan, Hong Kong pe Vakao zo heuliadoù eus an Dispac'h Sevenadurel, an efedoù anezhañ o padout betek hiziv an deiz.\n↑ Tavantel (a.g.) : a denn d'an dud a rank labourat en eskemm ouzh ur gopr evit kaout peadra da vevañ.\n↑ Mao eo anv ar familh, a vez lakaet da gentañ hervez ar c'hiz sinaat.\n↑ Kefredourien: tud a labour gant o spered hepken (en enep d'an dud a labour gant o daouarn) a-benn embann o mennozhioù pe difenn kaozioù ha talvoudoù.\n↑ Tolpad ar Pevar : gwreg Mao Zedong, Jiang Qing (1914-1991), Zhang Chunqiao (1917-2005), ezel eus Burev politikel SKS, Yao Wenyuan (1931-2005), ezel eus Kuzul-kreiz SKS, ha Wang Hongwen (1936-1992), beskadoriad SKS.\nCAVENDISH Patrick & GRAY Jack, Chinese Communism in Crisis : Maoism an the Cultural Revolution, Pareger, New York, SUA, 1968 (en)\nFAIRBANK John King, La grande révolution chinoise, Flammarion, Paris, 2011 ISBN 978-2-08-124550-1 (fr)\nHSÜ Immanuel C. Y., The Rise of Modern China, Oxford University Press, Oxford, SUA, 1999 ISBN 978-0-19-512504-7 (en)\nMacFARQUHAR Roderick & SCHOENHALS Michael, La dernière révolution de Mao — Histoire de la Révolution culturelle, 1966-1976, Gallimard, Paris, 2009, ISBN 978-2-07-078579-7 (fr)\nSONG Yongyi (dastumer), Les massacres de la Révolution culturelle, Gallimard, Paris, 2009, ISBN 978-2-07-035849-6 (fr)\nSPENCE Jonathan D., The Search for Modern China, W. W. Norton and Company, New York, 1991 ISBN 978-0-393-30780-1 (en)\nAdtapet diwar « https://br.wikipedia.org/w/index.php?title=Dispac%27h_Sevenadurel&oldid=1912812 »\nKemmoù diwezhañ degaset d'ar bajenn-mañ d'an 10 Her 2021, da 16:09.


Emzifenn Sokrates (Platon) - Wikipedia\nEmzifenn Sokrates (Platon)\n(Adkaset eus Meulidigezh Sokrates)\nE Emzifenn Sokrates, Platon a zanevell pledeoù Sokrates da geñver e brosez. An teir lodenn o deus pep a liamm gant ar marv. Sokrates en em zifenn dirak ar varnerien, met ivez dirak holl geoded Ateniz. Tamallet e oa outañ breinañ ar yaouankiz ha lakaat anezhi da zinac'hañ doueed ar geoded.\nAn tudennoù meneget en diviz zo Sokrates ha Meletos.\n1 Kentañ prezegenn, diwar-benn kablusted Sokrates\n2 Eil prezegenn, kinnig ur c'hastiz\n3 Trede prezegenn, diviz gant ar varnerien\nKentañ prezegenn, diwar-benn kablusted Sokrates[kemmañ | kemmañ ar vammenn]\nEr c'hentañ lodenn en em zifenn Sokrates oc'h ober anv eus komzoù an holl brosezerien. Diskar a ra an holl damalloù ofisiel…\nDiarbenn a ra ar soñj e kinnig deskadurezh evit gounit arc'hant ha goude se e tispleg ne c'hall ket krediñ en doueed rak hervezañ ez eo an doueed-se, Apollon peurgetket (en un diougan roet e Kerefon), o deus lakaet anezhañ da vont da brederour.\nE fin al lodenn-se e vouezh ar varnerien ha ne zegemeront ket arguzennoù Sokrates war-bouez un nebeud mouezhioù (60 mouezh diwar 500 barner). Sellet e vez outañ evel kablus eus ar pezh zo tamallet outañ. Meletos, en anv an holl damallerien, a c'houlenn ma vo lakaet d'ar marv. Ret eo da Sokrates kinnig ur c'hastiz all hervez reizhiad ar prosezioù en Aten. Mouezhiañ a raio ar varnerien goude ar c'hastiz a vo roet da Sokrates.\nEil prezegenn, kinnig ur c'hastiz[kemmañ | kemmañ ar vammenn]\nRet eo da Sokrates kinnig ur c'hastiz, met nac'hañ a ra en deroù rak hervezañ e vefe anavezout ez eo kablus. Evel el lodenn gentañ e embann n'en deus graet ken rentañ servij d'ar geoded hag e lavar e tle ar geoded anaoudegezh vat dezhañ evit ar servijoù en deus rentet. E diwezh al lodenn-se, Sokrates, a istim e c'hall derc'hel da vezañ talvoudus da Aten, a ginnig d'ar varnerien ur c'hastiz skañv e-kichen an hini kinniget gant Meletos met a vent kenfeur d'e binvidigezh : ur min arc'hant. Kinnig a ra e vignoned reiñ tregont min dezhañ. Sokrates zo kondaonet d'ar marv ...\nTrede prezegenn, diviz gant ar varnerien[kemmañ | kemmañ ar vammenn]\nEl lodenn-se e komz Sokrates d'ar varnerien o deus kondaonet anezhañ da gentañ. Goude se e kinnig d'ar varnerien o deus mouezhiet evitañ da gaozeal gantañ. Kregiñ a ra un iviz diwar-benn ar marv. Kinnig a ra daou zoare da sellet ouzh ar marv, unan hollwashaer a argas hag unan gwellwelus. E houmañ e ra anv eus ur baradoz digor d'an holl dud, e lec'h m'o dije o zu da c'houlennata holl an dud veur eus istor o bro ha ma ne vijent ket kondaonet evit kelou-se, emezañ o c'hodisal.\nAes eo evidomp, gant an amzer, da welet diouzhtu direizhder ar prosez-se. Ne oa ket bras ar c'hemm etre Sokrates hag ar Sofisted hag e veze en-dro dezhañ tud koulzataer pe zoken treitourien (soñjal en Alkibiades)\nMa n'eo ket gwall gendrec'hus ha godisus emzifenn Sokrates (pe faeüs zoken e-keñver ar varnerien a nac'h lakaat da drueziñ outañ), ez eo marteze abalamour d'e youl da ziskouez ez eo pouezusoc'h ar mennozhioù evit ar vuhez, pe, hervez lod, abalamour ma'z eo erru 69 dija, ma n'en deus mann da goll ha ma c'hall evel se mervel gant enor.\nMarv Sokrates gant David\nLakaet e vo Sokrates d'ar marv goude ar prosez-se. Roet e vo un evaj diwar gegid dezhañ da evañ.\nPlaton, Apologie de Socrate. Criton, traduction de Luc Brisson, Flammarion, Paris, 2005 (3ème édition, GF, n°848). ISBN 2-08-070848-1\nEmzifenn Sokrates e galleg.\nAdtapet diwar « https://br.wikipedia.org/w/index.php?title=Emzifenn_Sokrates_(Platon)&oldid=1737808 »\nKemmoù diwezhañ degaset d'ar bajenn-mañ d'an 31 Gen 2017, da 12:29.


Du | 2015 | Soubenn ar geek\nDielloù evit Du, 2015\nPosted in Filmoù with tags beajiñ, itrikoù, muntr, politikerezh on Du 23, 2015 by geekezig\nPlijet e oan bet kalz gant Mission Impossible : Ghost Protocol ha na ouien ket ma felle din gwelet ar 5vet film pe get. Gant atiz ur mignon din on bet a-benn ar fin.\nDismantret eo bet raktres ar strollad hag emañ Ethan e-unan war roudoù «Rogue Nation» ur raktres kuzh. Ar re all a zo goulennataet bemdez doue evit adkavout Ethan. Pa c’houlenn sikour diganto avat ne vint ket pell o veajiñ da reiñ an dorn. Ur bern prantadoù saourus a zo er film (er c’hoariva da skouer), fent bepred ha birvilh forzh pegement. Plijet on bet gant tudenn Ilsa Faust. Tremen a ra ar film evel un tenn ha kalz plijadur ‘m eus bet o sellet e gwirionez. Ur film a galite ouzhpenn er rummad-se!\nFilm sevenet gant Christopher McQuarrie. Stadoù-Unanet Amerika, (war skrammoù bras Frañs abaoe an 12 a viz Eost) 2015, 2e11.\nPosted in Filmoù with tags faltazi, familh, mignoniezh on Du 22, 2015 by geekezig\nPosted in Filmoù with tags muntr, skol-veur, Stadoù-Unanet on Du 19, 2015 by geekezig\nN’em boa ket klevet komz eus film nevez Woody Allen a-raok un nebeud devezhioù a-raok ma teufe er-maez. Dedennet on bet gant ar film brudañ hag an aktourien. Buan on bet o welet neuze. Tremen a ra an traoù en ur gêriadenn sioul gant ur skol-veur. Ur c’helenner prederouriezh nevez a erru evit ar c’hentelioù hañv. Un den gouez eo gant kudennoù alkool hag un temz spered iskis. Buan a-walc’h avat e krog un darempred etrezañ hag ur studierez hoalet gant e gostez kevrinus. N’eus netra ispisial da gentañ met hi a gar anezhañ goude ur mare. Eus e du e kav eñ plijadur en-dro gant ur raktres muntr goude bezañ bet klevet ur plac’h o klemm eus un dibab justis. Un nerzh nevez a zo gantañ, mennet da gas da benn ur muntr peurvat. Daoust d’an aktourien a-feson ha d’un istor kentoc’h fentus (teñval) n’on ket deuet a-benn da gavout kement se a draoù a blije din er film. Ne seblant james dibradañ nag an istor na netra. N’eo ket displijus met goulo eo un tamm hag e gwirionez em eus kollet un tamm ma amzer ‘m eus aon.\nFilm sevenet gant Woody Allen. Stadoù-Unanet, (war skrammoù bras Frañs abaoe ar 14 a viz Here) 2015, 1e35.\nPosted in Levrioù bannoù-treset with tags beajiñ, bed ordinal, Japan, XXIvet kantved on Du 16, 2015 by geekezig\nEvel ur bern tud ec’h anavezan Aurélia Aurita evit Fraise et chocolat dreist-holl. Dedennet e oan neuze o lenn un istor na oa ket diazezet war hec’h abadennoù rev ^^ Berr-tout eo Je ne verrai pas Okinawa, kontañ a ra an nebeut eurvezhioù e 2008 lec’h m’eo bet aterset gant servij an degemer estrenien e aerborzh Narita e Tokyo. He mignon a oa o chom e bro Japan dar mare se hag iskis e seblante dezho e teufe ken ingal hag e chomfe ken pell. Daoust dezhi bezañ gouest da brouiñ ne laboure ket e bro Japan n’eo ket degemeret ken mat se e teufe unan bennak ken reoliek da vro Japan. Ur prantad gwall start neuze. Dedennus eo bet lenn he zesteni ha fromus zoken ar fin met setu un tamm goullo eo en tu-hont d’an testeni. Ul levr dedennus met n’eo ket dispar. Istor ha tresadennoù gant Aurélia Aurita. Embannet gant Les Impressions nouvelles, d’ar 17 a viz Here 2008.\nPosted in Levrioù with tags Japan, kevredigezh, Montréal, skrivagner, sonerezh on Du 13, 2015 by geekezig\nSouezhet on bet gant titl ar romant-mañ! Ingal em boa bet klevet komz eus Dany Laferrière met n’em boa lennet romant ebet skrivet gantañ araok. Un tamm iskis eo peogwir e seblant an traoù kontet gantañ. Tremen a ra an istor e Montréal. Darvoudoù un tamm droch a c’hoarvez, evel an traoù gant Björk da skouer. Goude-se e heulier ur strollad merc’hed yaouank, Japanadezed. Goude-se e vo brudet kaer e bro Japan hag e vevo evel un den dido evit tec’hout ouzh ar Japaniz a glask war e lerc’h. Araok adkavout ur mignon a gozh…\nUn tamm na penn na lost eo ar romant-mañ, savet a chabistroù berr. Daoust d’al levr lakaat ar gaoz war un dra dedennus, an identelezh (daoust hag un den du o chom e Montréal a c’hall bezañ Japanad ma fell dezhañ?) e kav din eo kollet ar mennozh-se gant direzonioù, c’hoant ober fent pe preder iskis. N’on ket bet plijet kement-se gant Je ne suis pas un écrivain japonais, d’am soñj n’am eus ket komprenet anezhañ e gwirionez…\nRomant skrivet gant Dany Lafferière. Embannet gant Grasset & Fasquelle d’ar 5 a viz Meurzh 2008.\nPosted in C'hoarioù video with tags tisavouriezh on Du 12, 2015 by geekezig\nMonument Valley a oa kazi bet gouest da lakaat ac’hanon da brenañ un iPad ken bras e oa ma c’hoant c’hoari pa gleven an holl o komz diwar-benn-se pa oa deuet er-maez. Ur seurt justis a zo er bed pe chañs pe n’ouzon ket met gallet ‘m eus lakaat ma anv evit ober war-dro un abadenn gant bugale tro-dro d’ar c’hoari el labour : REDIET e oan da c’hoari neuze. Ur sulvezhig (lakaomp 2 pe 3 eur) on bet o c’hoari d’an 10 chabistr + ar chabistr digoust (Ida’s dream) ouzhpenn. Plijet spontus on bet gant ar c’hoari hag e luziadelloù stumm puzzle a-feson, un tamm e stumm reoù FEZ. N’eus ken met pouezañ pe ruzañ ar biz war ar skramm evit lakaat Ida da vont war-raok pe fiñval lodennoù eus an endro. Diazezet eo al luziadelloù war an tisavouriezh ha meizañ an 3D. Ar sonerezh hag ar son a zo kavet mat ivez. Brav eston eo. Pezh a zo on bet dipitet un tamm gant an istor, santet e vez ar c’hoant kontañ ur veaj ha komz diwar-benn traoù kreñv (digenvez, kañv da skouer) met ne seblant ket splann al liamm etre ar chabistroù, na beaj Ida e fin ar gont. Se an hini a lârfen a vir ouzhin da gavout dispar ar c’hoari. Ma fell deoc’h lenn ur pennad dedennus diwar-benn ar c’hoari kit da lenn (e saozneg) amañ. C’hoari puzzle 1 c’hoarier diorroet gant Ustwo. War iOs (abaoe an 3 a viz Ebrel 2014), Android (14 a viz Mae 2014) ha Windows Phone (30 a viz Ebrel 2015).\nPosted in Filmoù with tags familh, Stadoù-Unanet on Du 12, 2015 by geekezig\nRuth ha Bob a zo ur c’houblad. Dougerez hi pa tro fall un taol kaset ganto a-benn kaout arc’hant. Ruth a n’em adkav hec’h unan pa vez kaset Bob d’an toull-bac’h neuze. Un toullad bloavezhioù warlerc’h e tec’h Bob kuit. Ruth a zo nec’het un tamm peogwir he deus klasket cheñch buhez. Hir ‘m eus kavet ar film, ul lusk gorrek a zo gant an hollad ha poan ‘m eus bet o kavout dedennus an tudennoù hag ar pezh a c’hoarveze ganto. Bezañ awenet gant Bonnie & Clyde n’eo ket bet a-walc’h evit mirout ma evezh….\nFilm sevenet gant David Lowery. Stadoù-Unanet Amerika, 2013, 1e37.


Pajenn:Catechis, 1817.djvu/34 - Wikimammenn\nDoue. Goulennomp assistanç an Ælez mad a enep maliç hac artifiço an drouc-speret ; rac mar domp divoallet gant an Ælez mad, Doue a bermet ive ma zomp attaquet gant an drouc-Ælez, pere en em revoltas a enep dezàn. Bezet sobr ha vigilant, eme S. Pêr ; rac an diaoul oc’h ennemi a so en dro dac’h evel ul leon furius, o clasq unan benac da devori. Ne selaouomp jamæs eta an adversour-se eus hon silvidiguez, peini a implich e oll valiç evit hon c’holl. Combatomp, rac Doue en deus roet dimp pep sort sicour evit ar victoar. Mar collomp, n’or bezo quet a excus. An drouc sperejo a soufr oll boanio an ifern : quement-se na ampech quet na so cals a neze er bed-màn ; evit-se e zint hanvet gant S. Paul ar puissanço eus an ær. Quent evit donediguez hon Salver, ho nombr hac ho maliç a voa bras, ha bepret e zint occupet da vlasphemi Doue, da dourmanti ar re daounet en ifern, ha da denti ar re veo voar an douar. An dour biniguet, sign ar Groas, an invocation a Jesus ha Mari a deu d’o chasseal ba d’on renta victorius. Henor, respet hac obeissanç d’on Æl gardien na dremenomp jamæs deiz ebet hep en pedi da gavet sourci ac’hanomp.\nEr c’huec’hvet deiz, evel m’on deus-àn deja laret, Doue a grouas an den hanval outàn, hac a roas dezàn speret, ententamant, bolonte, liberte, hac un ine immortel. Corf an den a voe formet eus an douar, hac a recevas ar vuez dre an ine a roas Doue dezàn. Ine ar vroec a voe evel hini an den, formet eus a netra ; mæs Doue a digassas ar gousquet d’an den, hac a dennas unan eus e gostenno evit formi ar plac’h. Ar\nAdtapet diwar « https://br.wikisource.org/w/index.php?title=Pajenn:Catechis,_1817.djvu/34&oldid=118197 »\nKemmoù diwezhañ degaset d'ar bajenn-mañ d'an 7 Eos 2018, da 09:09.


Steudadoù, Karnag - Paysages de mégalithes\nA-hed 4 km ez eus tost da 2800 a vein-hir e steudadoù Karnag. Stummañ a reont unan eus an holladoù meurvein dibarañ eus kornôg Europa.\nE steudadoù Karnag e kaver pevar strollad steudadoù mein-hir : lec’hiennoù ar Vaeneg, Kervarioù, ar Maneoù, ha Kerleskant, astennet gant strollad ar Vaeneg Vihan e kumun an Drinded-Karnag.\nSavet e oa bet ar steudadoù-se etre ar Vvet hag an IIIe milved a-raok hon oadvezh. Stummet eo pep hini anezho gant un dek linennad mein-hir bennak (13 d’ar muiañ), lakaet a-stur. Er pennoù kornôg eus lec’hiennoù Kerleskant hag ar Vaeneg ez eus ur c’helc’h meurvein : e stumm ur vi eo hennezh er Vaeneg, hag e stumm ur pevarc’horneg e Kerleskant. War a seblant ez eus ur c’helc’h mein all e lec’hienn ar Vaeneg, er penn reter anezhi.\nAlejet eo ar steudadoù : emañ ar mein brasañ ha tolzekañ er pennoù kornôg eus pep monumant e lec’hioù un tammig uheloc’h.\nMeur a veurvaen tro-war-dro pe e-barzh ar steudadoù mein-hir (krugell Kerleskant, ar voger-dro er reter d’ar Vaeneg, taol-vaen Kervarioù, Maen-hir Bras ar Maneoù, krugell Kergadoù, hanter-gelc’h mein Kerleskant) a ziskouez a-walc’h pegen luziet e oa ar savadurioù-se ha pegen diaes eo gouzout pegoulz e oant bet savet.\nDa Greizenn ar Monumantoù Broadel eo al lec’hiennoù-se, ha meret ez int ganti. Kavout a reoc’h amañ ar mareoù ma c’hall an dud bizitañ anezho en o frankiz hag eurioù ar gweladennoù heñchet : http://carnac.monuments-nationaux.fr.\nGouzout hiroc’h gant : http://www.culture.gouv.fr/fr/arcnat/megalithes/fr/


Another Life (stirad skinwel 2019) - Wikipedia\nAnother Life (stirad skinwel 2019)\nAnother Life zo ur stirad skinwel web skiant-faltazi stadunanat krouet gant Aaron Martin ha skignet evit ar wech kentañ war Netflix d'ar 25 a viz Gouhere 2019. Er stirad skinwel e c'hoari an aktourien Katee Sackhoff, Selma Blair, Tyler Hoechlin, Justin Chatwin, Samuel Anderson, Elizabeth Ludlow, Blu Hunt, A.J. Rivera, Alexander Eling, Alex Ozerov, Jake Abel, JayR Tinaco, Jessica Camacho, Greg Hovanessian, Barbara Williams ha Lina Renna.\nAnother Life a gont istor bourzhidi al lestr egorel Salvare, e-pad ur gefridi da glask a belec'h e teu un objed estren douarel erruet war ar blanedenn Zouar. Eus an tu all e vez heuliet ur skipailh skiantourien o studiañ spis an objed evit kompren da betra servij.\nAr stirad skinwel n'eo ket bet degemeret mat gant an arvesterien . Al lec'hienn internet Rotten Tomatoes a laka un notenn geitat a 6%, hervez notennoù burutelladennerien. War IMDb e vez roet 4,8/10 evel notenn.\nKatee Sackhoff evit ar c'homandant Niko Breckinridge\nSelma Blair evel maouez ar rouedadoù sokial\nTyler Hoechlin evel an ez-komandant Ian Yerxa\nAnother Life war lec'hienn Netflix\nAnother Life war IMDb\nAdtapet diwar « https://br.wikipedia.org/w/index.php?title=Another_Life_(stirad_skinwel_2019)&oldid=1856411 »\nStiradoù skinwel 2019


Budjet-perzhiañ : 200 raktres kinniget!\nLe 29/04/2022 • Mis à jour le 29/04/2022 | 14h17\nGant ar soñjoù bihan e vez graet raktresoù bras !\nD’ar 15 a viz Meurzh he doa roet lañs Kêr Gemper d’he budjet-perzhiañ kentañ evit lakaat an annezidi da gemer perzh e buhez ar gumun.\nAr bloaz-mañ e vo gouestlet 400 000 € da raktresoù ar C’hemperadezed hag ar Gemperiz, pe 6 € dre annezad dre geitad. Rannet e vo ar sammad-mañ en un doare reizh etre ar c’harterioù (Penharz, an Erge-Vihan, ar C’hreiz-kêr ha Kerfeunteun).\nMuioc’h evit 200 raktres kinniget\nPrantad ar galv da raktresoù a zo bet lañset d’ar 15 a viz Meurzh ha digoret da gement Kemperadez ha Kemperad. Echu eo abaoe ar 24 a viz Ebrel ha berzh en deus graet. En holl eo bet kinniget muioc’h evit 200 raktres. Tost 80 anezho a sell eus gwellaat an endro bevañ, un hanter-kant raktres bennak a sell eus ar sport, eus ar sevenadur hag eus an dudi hag un tregont bennak, erfin, a zo diwar-benn an treuzkemm ekologel.\nDek raktres bennak a zo bet teuzet hag emgavioù zo bet gant o dalc’herien : gwaskedoù beloioù, pumptrack e Kerfeunteun, bonnoù adkargañ karbedoù tredan, hag all...\nAn holl rummadoù a zo e-touez an dalc’herien raktres ha lodennet en un doare kempouez. Ar memes tra eo evit perzhiadur ar merc’hed hag ar baotred.\nStudiañ ar raktresoù\nE-pad ar prantad-mañ e vo studiet kement raktres gant servij an demokratelezh lec’hel evit gouzout hiroc’h diwar o benn ha gouzout hag-eñ e klotont mat gant reoliadur diabarzh ar budjet-perzhiañ. Dielfennet e vint war-lerc’h gant servijoù Kêr evit studiañ o greadusted (teknik, priziadennoù budjedel...). Eskemmoù a vo gant ar bodad keodedel ha gallout a raint mont e darempred gant dalcherien ar raktresoù evit gouzout hiroc’h diwar o benn.\nKefridi ar bodad keodedel\nHeuliet ha priziet e vez stignad budjet-perzhiañ Kemper gant ur bodad keodedel a vo betek fin ar c’houlzad-mañ ha betek ma vo sevenet ar raktresoù dibabet. Ennañ e vez kavet 20 den, 16 perzhiad eus ar c’huzulioù-karter en o zouez ha 4 dilennad. Teurel a ra evezh ouzh doujañs an holl ouzh reoliadur dibarzh ar budjet-perzhiañ. Teurel a ra evezh ivez ouzh treuzwellusted prantadoù ar stignad, a brizio e fin ar c’houlzad. Erfin e c'hallo ober kinnigoù evit gwellaat ar stignad er c’houlzadoù o tont.\n→ Dielfennañ ar raktresoù (eus ar 25 a viz Ebrel betek fin miz Eost 2022)\n→ Prantad dilenn (eus an 10 a viz Gwengolo d’an 22 a viz Here 2022)\nHoll annezidi Kemper a vo pedet da vont d’an ti-kêr, d’ar standoù-red pe el lec’hienn jeparticipeaquimper.bzh evit dibab o raktresoù muiañ-karet.\n→ Seveniñ ar raktresoù (adalek an 23 a viz Here 2022)\nSevenet e vo ar raktresoù dibabet dindan daou vloaz.\nbudget.participatif@quimper.bzh/ 02 98 98 88 71


Kevredigezh Kembre-Breizh: Gorrekik war-zu ar referendom\nGorrekik war-zu ar referendom\nCarwyn Jones, Kentañ Ministr Kembre, en deus roet lañs d’an doare-ober ret evit prientiñ da-geñver ur referendom, a-benn divizout ha roet e vo muioc’h a c’halloud da Gembre da ren hec’h aferioù hec’h-unan.\nBremañ e vo ret da Vinistr an Aferioù Kembreat, Peter Hain, a-benn an 9 a viz Mezheven, respont d’al lizher bet kaset dezhañ gant Carwyn Jones ha kinnig raktres ur referendom.\nD’an 9 a viz C’hwevrer e oa savet 53 a izili ar Vodadeg e Kerdiz a-du ma vefe goulennet ar referendom. Den ne oa savet a-enep ha den n’en doa nac’het mouezhiañ – ur vot istorel eta.\nGoustadik e tro an traoù, avat, ha memes mard eer war-raok ha derc’hel ar referendom, n’eo ket sur tamm ebet e vo votet ‘ya’ gant ar bobl. Justik hepken e oa bet gounezet ar referendom a roas da Gembre he Bodadeg Vroadel, ha pa vez fall an armerzh, evel m’emañ dre-holl er bloaz-mañ, e c’haller krediñ ne vo ket entanet an dud gant an afer, ha ne vo ket anat dezho pe levezon en defe ar c’hemm-se war o buhez-i, ha dreist-holl war an dro o devez-i hag o bugale da gaout ur post-labour.\nDaoust ha penaos e troio an traoù?\ntagioù Bodadeg Vroadel Kembre, Carwyn Jones


Ai‘ta! » Ti-kêr Gwened: ur gwir youl evit kas àr-raok ar brezhoneg ?\nStaliet ez eus bet get ti-kêr Gwened ur panellerezh nevez-flamm e galleg hepken e ti ar c’hevredigezhioù. Savadur ar skol polis e oa gwezhall.\nHa se daoust emañ lodenn arall ag ar savadur é reiñ bod d’ar skolaj Diwan Mor-Bihan\nabaoe Miz Kalañ-Gouiañv (Du) 2016! Get ar vezh !\nti ar c'hevredigezhioù Gwened\nFazi (met bout zo bet meur a unan dija)? Divarregezh servijoù an ti-kêr? Pe emzalc’h an dilennidi “é tenniñ d’ar jezuisted” doc’h ar brezhoneg ? (hrevez ster gwazhaus ar ger-mañ : da larêt eo gerioù brav, pe fromus dirak an dud , met àr-dreñv ne reont ket foutr kaer ag ar paour-kaezh brezhoneg ha ne faot ket dezhe chañch tra erbet e gwirionez pe d’ar gwazhañ toud roiñ an tamm aluzen d’ar paourkaezh Yann vrezhoneger klasker bara ! )\nKroget e oa “mat” an traoù neoazh daou vlez zo ! Pa oa bet dilennet an Aotrou Maer David Robo e miz Meurzh 2014 e oa bet anvet gantañ Patrick Mahé èl kuzulier-kêr dileuriet e-karg ag ar brezhoneg, sevenadur Breizh hag an darempredoù etrevrodal Breizh. En gavet e oa ar strollad da gentañ get ar maer ha goude get ar c’huzulier ti-kêr dileuriet. Reit e oa bet dezhe un teul get kinnigoù fetis evit kas àr-raok ar yezh e Gwened !\nDaou vlez goude, netra pe dost ha memes traoù a ya àr-gil !\nUn nebeut skouerioù :\nChomet eo bout Kêr Gwened da live 1 karta “Ya d’ar brezhoneg” reit e Miz an Azvent 2007 (pevar live a zo enni), Hrevez engouestloù kemeret get an ti-kêr e vehe bet tizhet al live 2 3 blez goude. 9 blez goude gortoz pell, gortoz gwell ???\nNe gresk ket mui niver a vugale en hentadoù divyezhek er gumun ha gwazhoc’h c’hoazh emañ niver a vugale é tigreskiñ abaoe an distro-skol 2016, en tu kontrel ag ar pezh a c’hoarvez e kêrioù a-live get Gwened (mammenn : sifroù distro-skol ar c’helenn divyezhek , Ofis ar brezhoneg 2014/2015/2016) ,\nLodenn e brezhoneg ag al lec’hienn internet ti-kêr Gwened n’eo ket mui hizivaet abaoe un nebeut mizioù . Da vare e oa bet savet al lec’hienn (tost 10 vlez ‘zo) e oa an ti-kêr é paboriñ e oa al al lec’hienn get ar muiañ niver a gerioù e brezhoneg ! Ne oa ket faos met abaoe emañ an ostilh-se àr-lerc’h ar mare é pesketa !,\nRaktres eil magouri ar gevredigezh Babigoù Breizh a zo aet da get dre faot ur gwir souten a-berzh ar strollegezhioù lec’hel , ti-kêr Gwened en o zouez ! ,\nMa vez kavet brezhoneg en 2 vediaoueg digoret abaoe 2 vlez n’eo nameit dre ar gwask bet lakaet get Ai’ta ! (ne oa ket raktreset skritell divyezhek erbet er raktresoù panellerezh, ha lakaet eo bet brezhoneg goude !) ,\nChañchet ‘vez plankennoù straed ar c’harter istorel (staliet tost 10 vlez zo, get un tamm brezhoneg àrne) tamm ha tamm get plankennoù straed “klasel” unyezhek! D’ar memes koulz e vez staliet get Kemper ha Naoned plankennoù-straed divyezhek bremañ …. ,\nDiaes eo kompren poell ar panellerezh-hent e Gwened : ur wezh diyhezhek, ur wezh hanter-divyezhek hag a wezhoù nann-divyezhek ( ha get fazioù yezh oc’hpenn rak ne faota ket an ti-kêr kas ar “mat da dennañ” d’an ofis evit bout reizhet !)\nUr panellerezh glad e galleg nemetken daoust d’an engouestloù àr ar poent-se lakaet er garta e 2007 , memes pa ‘vez chañchet panelloù zo pe krouet reoù nevez, ,\nTi-post kreiz Gwened nevesaet un nebeut mizioù-zo hep brezhoneg ha lakaet abaoe un nebeut panelloù divyezhek dreist ar c’hontoerioù en ur mod arouezel ha kollet en ur mor a c’halleg ! (ur youl gwir evit goulenn groñs un divyezhegezh dereat, pa oa bet kroget al labourioù, a vehe bout efedusoc’h. N’en defe graet an ti-kêr mann erbet evit ar brezhoneg en ti-post ma ne oa bet kaset ur bochad posteloù ha taolioù pellgomz d’an ti-kêr get ur strollad orañjez siwazh ! ),\nLid-digeriñ un Ti ar Vro, get ur feurm gwall disasur ( 3 blez hepken, ur feurm a c’heller bout adnevesaet bep blez, nameit ma vo kaset ul lizher get an ti-kêr 2 viz araok..) en ur savadur lec’h ma oa gwezhall kevrenn ar gwir Skol-veur Kreisteiz Breizh. Fiziet eo bet ar savadurioù (an estaj kentañ, goullo eo an eil estaj) d’un emglev bro get ur gevrat termenet ha digoret d’an daoulamm un “ti ar vro” hep implijad 6 miz goude bet digoret. “Da freskaat” emañ al lec’hioù hag dav eo d’ar c’hevredigezhioù o defe c’hoant (c’hoazh !) d’en em staliiñ da baeiiñ an tredan, an dommerezh, preniñ o bonnoù wifi mui ar c’houmanant rouedad ! Diaes komz a vrokusted a-berzh an ti-kêr neuze ! Ha ma vehe ar c’hoant get an ti-kêr da adtapout savadurioù (kastell an erminig) bet implijet gant Skol Uhel ar vro (lakaet e ti ar vro) a vehe kaoz ?\nErfin pa vez kavet un tamm brezhoneg get an ti-kêr (dav eo klask mat memestra ! ) emañ al lodenn e brezhoneg 3 pe 4 gwezh bihannoc’h evit ar galleg ! Skritelloù lakaet evit hetiñ ar blezad nevez a oa ur skouer a-feson ! Dav e oa d’ar paourkaez Yann vrezhoneger bleinier chom a-sav get e oto dirak ur skritell evit stadañ da vat e oa skrivet (burzhud !) un tamm brezhoneg àrne ! (get riskloù gwallzarvoudoù oc’hpenn! lâret e oa bet deoc’h e oa dañjerus ar brezhoneg àr an hentoù ! )\nNeuze , da betra a servij ur c’huzulier “dileuriad” e-karg ag ar brezhoneg n’en desu galloud erbet evit kas àr-raok an traoù e servijoù an ti-kêr ? Sklaer èl lagad an naer ne faot ket d’an ti-kêr kas da benn ur gwir politikerezh yezh evit ar brezhoneg !\nMet petra soñjal ivez ag ar c’homzoù dibunet get ar maer, David Robo, e kuzul rannvro Breizh, pa emañ é tisklêriiñ eo prest Ti-kêr Gwened da zegemer un eil lise Diwan ? Peadra da huñvreal !!!! Peseurt ster reiñ da seurt komzoù pa ne ra netra ti-kêr Gwened abaoe 2 vlez evit kas ar brezhoneg àr-raok pe diorren ar c’helenn divyezhek ?\nAliañ a reomp reomp neuze d’an Aotrou Maer da gejañ get e genseurt eus Kemper, a-benn gwelet penaos kas da benn ur politikerezh youlek evit ar brezhoneg er gêr kreiz hag en tolpad !\n« Hentoù-tizh : Kenderc’hel a ra ar Stad C’hall da zistruj ar brezhoneg!\nBenn ar fin ez eus bet staliet ur panellerezh divyezhek e ti ar c’hevredigezhioù e Gwened! »


Diforc'hioù etre adstummoù "Kenemglevioù Geneva" - Wikipedia\nDiforc'hioù etre adstummoù "Kenemglevioù Geneva"\nKenemglevioù Geneva (kemmañ)\nStumm eus an 10 Mez 2018 da 09:27\nStumm eus an 9 Mez 2018 da 11:23 (kemmañ)\nStumm eus an 10 Mez 2018 da 09:27 (kemmañ) (dizober)\n[[Restr:Original Geneva Conventions.jpg|thumb|Skrid ori kenemglevioù Geneva: ar sinadurioù gant ar sielloù. Skrid [[kenemglevioù Geneva 1864]] eo. Dre an destenn-se e oa kroget da embann lezennoù a-fed domani ar brezel.]]\n'''Kenemglevioù Geneva''', a vez graeteuusgraet eus un heuliad emglevioù etrevroadel o plediñ gant ar gwir etrebroadel denel. Reiñ a reont diazoù a fed lezennoù ha reolennoù e-pad ar brezel, dreist-holl a-fed gwareziñ an trrevourien, izili aozadurioù ar mat, an dud gloazet hag ar brizonidi brezel.\n[[Restr:Geneva Convention 1864 - CH-BAR - 29355687.pdf|thumb|Skrid [[kenemglevioù Geneva 1864]] e stumm PDF a c'heller lenn pajenn-ha-pajenn]]\nKentañ kenemglev [[Geneva]] a oa bet sinet e [] liammet-tre e oa gant krouidigezh ar [[Groaz-ruz]] ken sabatuet e oa bet [[Henri Dunant]] gant tonkad ar re gloazet e-pad [[Emgann Solferino]]. An testennoù implijet hiziv a zo bet skrivet goude an [[Eil Brezel-bed]]. Seizh testenn a zo implijet hiziv-an-deiz: Peder zestenn kenemglev Geneva sinet d'an [[12 a viz Eost]] [], div ouzhpennadurioù an [[8 a viz Even]] [] hag un trede reizhennad sinet e []. Ar peder zestenn Geneva a zo bet sinet ha lakaet da dalvezout dre ar bed-holl, talvezout a ra ez eo sañset an holl stadoù dre ar bed da sentin ouzh ar menegoù embannet.\nAdtapet diwar « https://br.wikipedia.org/wiki/Dibar:MobileDiff/1797240 »


Ar strollad yaouank Red Bordas a zo war ar renk evit kanaouenn ofisiel ar Redadeg 2020 © Radio France - Tara Lagoutte\nDiffusion du mardi 8 octobre 2019 Durée : 10min\nEr c'heleier emberr e klevimp Yvon Boutier, labourer-douar ha perzh en FDSEA en Aodoù an Arvor. Anv 'rimp deus ul label nevez paket gant levraoueg ar CRBC e Brest, ha klevet a rimp Red Bordas, ur strollad tud yaouank prest da sevel kanaouenn ofisiel ar Redadeg 2020.\nNann d'an agri bashing\nKlemm a ra al labourerien-douar hiziv 'enep d'an agri bashing. Stanket o deus lod hentoù evit sevel 'enep d'an tagadennoù a vez ouzh o micherioù. E Penn ar Bed eo bet lod peizanted d'en em gaout gant ar prefed. Yvon Boutier a zo produer kig ha laezh hag ezel FDSEA Aodoù an Arvor. Ar santimant n'eus e vez skoet muioc'h-mui ouzh ar beizanted.\nUl label evit levraoueg ar CRBC\nLevraoueg Kreizenn an enklaskoù Breizhek ha keltiek e Skol-Veur a zo o paouez pakañ ul label. CollEx-Persée a ro enor d'an dastummadoù dibar a gaver e Frañs a-bezh. Un taol-kaer evit ar CRBC hag a vez o lidañ e hanter kant vloaz. Ronan Calvez a zo e-penn ar greizenn.\nPoent votiñ da zibab kanaouenn ofisiel ar Redadeg 2020\n8 kanaouenn a zo war ar renk evit ar Redadeg 2020. Tu zo dibab unan diouto er mare-mañ, o vont war lerc'hienn ar Redadeg. Echuet e vo gant ar votadeg d'ar 16 a viz Here. Hag ar ganaouenn a vo dibabet a vo arouez an darvoud-mañ evit 2020. Tri skolajiad a ginnig un ton ar bloaz-mañ, Red Bordas n'eus savet ar ganaouenn "Redek a ran".


An Divskouarn o Nijal – Page 2 – Radio Kerne\nD’ar 1añ a viz C’hwevrer zo bet embannet gant Amnesty Internation un danevell a-bouez. Goude 4 bloaz a labour o deus kinniget d’ar bed disoc’h o enklask diwar-benn stad an traoù e Israel. Splann eo ar pezh a zo embannet ganto, ur stad a ziforc’hidigezh eo Israel, un apartheid a zo bet lakaet e plas etre an Israeliz yuzev hag ar re n’int ket, ar Balestinianed. O rannañ ar bobl e mod-se e c’hell Stad Israel derc’hel da drevadenniñ an douaroù tro-dro dezhañ.\nSetu ar pezh a zispleg deomp Yves Jardin, ezel eus France Palestine Solidarité en abadenn An Divksouarn o Nijal.\nTerez Sliman, Betti Sahrana\nDam, Ha’e’e Kfaye\nBet eo Maelenn Bernard da benn all ar bed, flemmet gant he yaouankiz hag he c’huriusted. Karet he deus ar gweledvaoù, an dud, ur gwaz, ha chomet eo pelloc’h eno evitañ. Evel merc’hed all he deus lakaet un tammig amzer araok tec’hout kuit, pellaat ouzh ar feuster hag ouzh an deizioù arvarus. Ha p’eo bet prest he deus skrivet hec’h istor, evit pareañ, ha lakaat urzh en he soñjoù.\n‘A la folie, mon amour’\nAVEL CORRE, SEVENER FILMOÙ\nKroget eo ar realizatour da ziskouez an eil film berr bet graet gantañ.\n‘Termaji’ eo e anv. Marteze ho peus dalc’het soñj ivez eus ‘An dianav a rog ac’hanon’?\nTri c’hard eur evit ober anaoudegezh gant Avel, ha gant e oberenn war sevel.\nGres ar paotr yaouank Kristian Bras\nWar zigarez bevañ fonnusoc’h Festival ar Sineme e Douarnenez e klaskemp ur brezhoneger, pe ur vrezhonegerez dezhañ pe dezhi ul liamm ispisial gant Gres. Bet eo Laëtitia Fitamant o kaout Kristian Bras. En e gentañ oad gour en doa kaset meur a brantad er vro, ha chomet e oa plijet gant an natur, an dud, ar sevenadur eno. Un dro en e envorennoù a vo graet e-pad amzer an abadenn…


KDSK, Centre de Ressources Culturelles CeltiquesThesaurus : Banniel\n= Bannieloù; Drapeau; Drapeaux\nDouaroniezh - Istor - Skiantoù stag - Buhezskridoù > Ardamezouriezh - Arouezioù - Merkoù anat > Banniel\n929.92 : Rummad 900/Dewey\nVerknüpfte Dokumente : [556 document(s)]\n[Foto] Dileuriadur-rannvro Breizh e Barselona. Standoù. / [Disanv] (Luc'hskeudennet gant). - - KDSK_SAE_Lodad01B0181_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1117_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : strollad EV. / ROBERT Jean-Charles (Luc'hskeudennet gant). - - KDSK_EMGANN_CB_B0050_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : strollad EV, arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A327_P.jpg\n[Foto] Kamp Etrekeltiek Ar Vrezhonegerien (KEAV). Stajidi ha kelennerien. / [Disanv] (Luc'hskeudennet gant). - - KDSK_SAE_Lodad02B0974_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0932_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0926_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0920_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0919_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0918_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02B0917_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0705_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0704_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0703_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0702_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0700_P.jpg\n[Foto] Kan ar Bobl, e Moñforzh, d'an 3 a viz Meurzh 2001. / [Disanv] (Luc'hskeudennet gant). - - KDSK_SAE_Lodad02A0691_P.jpg\n[Foto] Kendiviz "Bilinguisme et réussite scolaire", e sinema "an Eden" (la Bobine), e Kemperle d'ar 21 a viz Genver 1995. En bezañs Genviève Vermès, Henri Giordan (skrivet gantañ un danevell ofisiel diwar-benn ar "yezhoù rannvroel" : Démocratie culturelle et droit à la différence). / [Disanv] (Luc'hskeudennet gant). - - KDSK_EMGANN_CB_B0447_P.jpg\n[Foto] Kendiviz "Bilinguisme et réussite scolaire", e sinema "an Eden" (la Bobine), e Kemperle d'ar 21 a viz Genver 1995. En bezañs Genviève Vermès, Henri Giordan (skrivet gantañ un danevell ofisiel diwar-benn ar "yezhoù rannvroel" : Démocratie culturelle et droit à la différence). / LOUARN Lena (Luc'hskeudennet gant). - - KDSK_EMGANN_CB_B0435_P.jpg\n[Foto] Kendiviz aozet evit lidañ 20vet [ugentvet] deiz-ha-bloaz sinadur Karta Sevenadurel Breizh, d'ar 4 a viz Here 1997, e Roazhon. Gant tudelezhioù ar bedoù kevredigezhel, sevenadurel ha politikel Breizh. / BERNARD Pierre (Luc'hskeudennet gant). - - KDSK_SAE_Lodad02B1543_P.jpg\n[Foto] Kendivizoù aozet gant izili "Mouvement de la Paix", e Kraozon, d'an 20 a viz Here 1996. Stand Emgann a e-enep da zistruj nukleel an arme. / BLOÑS Loeiz (Luc'hskeudennet gant). - - KDSK_EMGANN_CB_B0768_P.jpg\n[Foto] Kendivizoù aozet gant izili "Mouvement de la Paix", e Kraozon, e 1996. Stand Emgann a e-enep da zistruj nukleel an arme. / [Disanv] (Luc'hskeudennet gant). - - KDSK_EMGANN_CB_B0395_P.jpg\n[Foto] Kendivizoù aozet gant izili "Mouvement de la Paix", e Kraozon, e 1996. Stand Emgann a e-enep da zistruj nukleel an arme. / [Disanv] (Luc'hskeudennet gant). - - KDSK_EMGANN_CB_B0396_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A261_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A262_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A264_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A265_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A267_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_B0018_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_B0021_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_B0023_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A260_P.jpg\n[Foto] Lid dirak monumant ar re varv «Lorient, à ses Morts...», lec'hiet plasenn Louis Glotin en Oriant, e 1995. Prezegennoù ha strobad bleunioù lakaet gant stourmerien breizhat evit enoriñ an «250 000 breizhat marvet e-pad ar brezel 14-18». / [Disanv] (Luc'hskeudennet gant). - - KDSK_EMGANN_CB_A259_P.jpg\n[Foto] Manifestadeg a-enep d'an taolioù esae nukleel, aozet gant izili "Mouvement de la Paix", e Kraozon, d'an 20 a viz Here 1996. / BLOÑS Loeiz (Luc'hskeudennet gant). - - KDSK_EMGANN_CB_B0765_P.jpg\n[Levr] Histoire du Pays de Galles. / ABALAIN Hervé ; LE GALLO Yves (Rakskrid gant). - Ti-embann_Embanner : Editions Jean-Paul Gisserot, 1991. - 158 pajenn. - 942.9(ABA)


Danevell 33 (live Lennegezh lise) - Gwer, orañjez, ruz (Skrid)\nDanevell 33 (live Lennegezh lise)\nGwer, orañjez, ruz\nHiziv em eus dastumet pemp ki, tri c'hazh, daou heureuchin. Holl marv. Holl flastret. Holl toullgofet. Gwad, bouzelloù, tammoù kig strewet e pep lec'h. Distreiñ a ran d'ar gêr. Du-se, e fin an hent difin, ur pik, ur pik gwer. Tostaat a ran, a wer e teu orañjez. Tostaat c'hoazh, pik ruz. Ruz, ruz evel gwad an holl loened am eus gwelet. Paouez ! Arabat kenderc'hel, arabat treuziñ, e mod all e vin flastret evel ar chas, ar c'hizhier, an heureuchined.\nPetra c'hoarvez, tomm eo din, c'hoant kousket 'zo deuet din, kousket on.\nOooo ! E pelec'h emaon ? Pegen brav eo an ti-se, e mein hag e koad, un ti eus an XVIIIvet kantved sur a-walc'h. Met pelec'h emañ an dud, hag-eñ ez eus tud o vevañ amañ ? Mouezhioù a glevan er jardin. Treuziñ a ran ar verjez enni leun a wez avaloù, c'hoant 'm eus kemer un aval, met iskis eo, ne c'hellan ket. O tostaat ouzh an trouzioù emaon, n'int ket mouezhioù met yudadennoù, yudadennoù chas, ya chas int, tri bihan, ha daou vras, an tad hag ar vamm a gav din. Pegen moutik int, tostaat a ran 'vit touch outo, santout o zommder, o blev ken dous. Met, petra c'hoarvez, perak ez eont kuit en ur redek ? Ha me d'ar red war o lerc'h, an oabl o tuaat. O redek war ar riblenn emaint, yud ganto evel p'o dije aon rak un dra pe rak un den. Du-se ur c'hroashent gant ur pik gwer, redek a reont, ar gwer a ya da orañjez, redek a reont buanoc'h-buanañ; ruz eo ar pik, ret eo dezho chom a-sav. Huchal a ran met ne glevont ket ac'hanon, treuziñ a reont an hent. Diwallit ! Diwallit ouzh ar c'harr-samm ! Re ziwezhat, klevout a ran ur yudadenn, yudadenn ar marv.\nSklaeraat a ra an oabl, war an hent ne chom nemet pemp korf difiñv, divuhez, o neuial en ur poull ruz, ruz, liv ar gwad. Bale a ran er straed hep kompren perak int tec'het dirazon. En ur straed en tu kleiz e klevan miaouadennoù, teurel a ran ur sell, teñval eo ar straed, ne vez gwelet takenn, nemet c'hwec'h pik gwer, c'hwec'h lagad, pe gentoc'h tri daoulagad, tostaat a reont ouzhin; c'hoant 'm eus tec'hout kuit met ne c'hellan ket. Kuitaat a reont ar straed, neuze e verzan ne oant nemet tri c'hazh, kizhier du. Pourmen a reont e kêr en ur furchal er poubellennoù, evit kavout boued, restachoù predoù an dud. Chaseal a reont ar razhed en un doare efedus-kenañ; met daoust da se ne blijont ket d'an dud. Marv int, lazhet gant ur bugel. Dirak dor un ti e oa bet lakaet ur volenn gant tammoù kig e-barzh, an tri c'hazh 'zo lammet gant ar boued, n'o doa ket bet amzer da zebriñ un tamm kig, p'erruas ur bugel gant un tamm koad evit skeiñ ganto, pik gwer; neuze e krogas ar redadeg, ar vuhez a-enep ar marv. Kalz buanoc'h eget ar c'hizhier e rede ar bugel, tostaat a rae outo tamm-ha-tamm, pik orañjez; o vont da adpakout anezho e oa, pa voe treuzet an hent gant an tri c'hazh, pik ruz; div oto a erruas d'ar mare-se : stekiñ outo a reas an hini gentañ, flastrañ anezho a reas an eil. Distreiñ a reas ar bugel d'ar gêr en ur c'hoarzhin, laouen gant ar pezh en doa graet. Den ne selle ouzh korfoù ar c'hizhier, evito ne oa c'hoarvezet netra; an otoioù a gendalc'he da dremen war ar c'horfoù betek d'ar re-mañ mont plat, betek chom hep santout an disterañ stroñsadenn en ur dremen warno.\nSpontet on, heuget on; c'hoant am eus tec'hout kuit eus kêr, un nerzh a lak redi warnon da vont kuit. En un hanter eilenn en em gavan en ur c'hoad. En ur c'hoad, petra 'c'hell c'hoarvezout en ul lec'h ken brav, ken sioul, paradoz al loened. Pourmen a ran en ur sellout ouzh ar gwez, gwriziennet aze abaoe kantvedoù, o poulzañ bep bloaz un tammig muioc'h betek mont da douch ouzh an oabl. Sebezet gant kened ha kozhni ar plant-se ne soñjan mui e netra; a-greiz-holl e risklan hag e kouezhan d'an douar. Sellout a ran tro-dro din-me, hag e verzan spontet o deus laosket tud ur bern loustoni war ar gwiskad delioù sec'h : seier plastik, boutailhoù bier ha gwin, tammoù bara, tammoù morzhed-hoc'h......Ooooo, pegen moutik int, daou heureuchin o tebriñ un tamm jamboñs, div volotennig zu, kichen-ha-kichen. Tostaat a ran, klevout a ran anezho o lonkañ o zammoù kig, fentus int, ha ken sioul. Daou garv a dremen en va c'hichen en ur redek, heuliet gant pemp louarn, ur bleiz d'ho heul. Ur strollad laboused a nij kuit eus ar gwez en ur ober un trouz spontus, sellet a ran war-zu kreiz ar c'hoad hag e welan moged du, ha flammennoù ruz : tan ! Buan ! Ret eo kuitaat al lec'h-mañ. Redek a ran da heul al loened all, an daou heureuchin war va lerc'h. Buanoc'h, santout a ran gwrez an tan a-dreñv din, buan ! Gwelout 'ran un hent du-se, pik gwer; ret eo deomp treuziñ anezhañ hag e vimp saveteet, pik orañjez; treuzet 'm eus an hent, pelec'h-mañ an hereuchined, aaaah aze, emaint o vont da dreuziñ, pik ruz. Gortozit ! Un oto zo oc'h erruout. Re ziwezhat, div volotennig zu a nij en aer, hag a gouezh e-kreiz an hent.\nSantout a ran un dorn war va skoaz, digeriñ a ran va daoulagad, ha gwelout un archer a lavar din.\n« Tu zo deoc'h treuziñ, gwer eo. »\n© 1995-2002 Yoran Plouzenneg, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Chasse au congre à Lannilis, Jean-Jacques Gourvennec, Frañs (2003) | A ! Lenn...\nChasse au congre à Lannilis, Jean-Jacques Gourvennec, Frañs (2003)\nAnavezout a ran ur bern tud hag a bren, hag a lenn, ingal, romantoù-polis rannvroel, en ur lavaret : n’eo ket lennegezh uhel met plijus eo peogwir e tremen e lec’hioù a anavezer…\nEn em gavet on gant hennezh el levraoueg : sachet war e gein evit follennata anezhañ kement ha gouzout. Ha goude-se, dibosubl lakaat anezhañ en e blas en-dro, ne oa ket renket mat, n’en doa netra d’ober el lec’h-se gant ar pezh a oa tro-dro… Un diskoulm nemetañ : kas anezhañ d’ar ger, e lenn, hag e zistreiñ diwezhatoc’h…\nNa gontit ket warnon evit diskuliañ an itrik deoc’h. Bet on betek ar fin, ur reolenn sakr eo evidon, met n’em eus ket gellet stagañ gant an istor abalamour d’ar fazioù a oa er skrid. Ur stil eus ar nulañ, gant ur bern traoù treuzimplijet, re a virgulennoù, frazennoù re hir ha dispis, liveoù yezh mesk-divesk hep goût d’ar skrivagner… Dres ar stil a ziwan dindan pluenn n’eus forzh piv n’eo ket lenner hag en em lak da skrivañ. Tro ‘m eus bet da reizhañ meur a hini a seurt-se dija.\nEvit Chasse au congre à Lannilis e klaskan gouzout : penaos an diaoul e c’hell bout embannet traoù ken diechu ?\nPa vez “difaziet” ul levr ez eus daou dra d’an nebeutañ : ar reizhskrivadur (darn eus al labour o vezañ graet gant difazier ar meizant bizskrivañ, met pas pep tra), hag ar stil. Al levr-mañ en dije bet ezhomm da vezañ “adskrivet” (“réécriture”) evit kaout un neuz lennabl. Evel just e koust div wezh keroc’h pa n’ho pez mignon ebet evit en ober (ober a ra Orson Scott Card ul “lecteur éclairé” eus se), met penaos dioueriñ an treizh-se pa skriver e mod-se ?\nLevr kentañ ar skrivagner e oa, abaoe en deus skrivet reoù all, moarvat eo aet war wellaat. N’it ket da chom hep e lenn abalamour din, chifet e vijen. Roit din hoc’h ali diwar e benn kentoc’h…\nThis entry was posted on Meurzh, Genver 13th, 2009 at 13:58\tand tagged with chasse, congre, Gourvennec, Jacques, Jean, lannilis, Polis and posted in Galleg, Romantoù.\tYou can follow any responses to this entry through the RSS 2.0 feed.\n« Douaroù gwad, Dido Sotirioù, bro-C’hres (1996) lakaet e brezhoneg gant Alan Botrel (2000)\nL’assassin habite au 21 ha L’infaillible Silas Lord, gant Stanislas André Steeman, bro-Veljia (1939) »


Pebr - Wikipedia\nGreun pebr du.\nAr pebr a zo ur spis fardet gant hugennoù meur a spesad pebrenned, plant eus kerentiad ar piperaseged. N'eus nemet frouezh ar Piper negrum hag ar Piper longum a vez graet « pebr » anezho ent-lezennel.\nGant ar spesad Piper nigrum e vez produet pebr du, gwenn pe c'hlas hervez mare an eost hag an doare d'e fardañ.\nar pebr du a vez fardet gant hugennoù tost darev, lakaet e go ha sec'het ;\nar pebr gwenn a vez fardet gant hugennoù darev ha diblusket ;\nar pebr glas a vez fardet gant hugennoù dizarev a vez miret en ul lec'h gleborek.\nEmañ orin gouniderezh ar pebrenned war aod kornôg India (aod Malabar) e stad ar C'herala. En em ledet eo da c'houde e broioù all eus Azia ar Gevred, Madagaskar ha Brazil.\nImplijet-kenañ eo ar pebr en abeg d'e vlaz brout-tre a zeu diwar amidoù eus ar piperidin.\nDont a ra e anv eus ar sañskriteg pippali en deus roet al latin piper. Abaoe mare Aleksandr Veur eo e vije bet graet implij anezhañ e Gres.\nEr Grennamzer e veze rouez ar spisoù e-giz ar pebr. Evit gwir e voe merket kenwerzh ar spisoù gant aloubidigezh Aleksandria e 642 gant an Arabed. Setu perak e veze implijet ar re rouesañ anezho, ar pebr en o zouez, e-giz moneiz.\nSellit ouzh ar ger pebr er\nAdtapet diwar « https://br.wikipedia.org/w/index.php?title=Pebr&oldid=1747926 »\nKemmoù diwezhañ degaset d'ar bajenn-mañ d'an 8 Mae 2017, da 15:24.


trugar - Wikeriadur\ntrugar /ˈtryːɡar/ benel\nbezañ un drugar : un dra mat-tre, eus ar gwellañ\nBremaik, dres e-giz ma voe livet, un drugar, gant Murillo, an arzour meur, eo tarzhet dirak e selloù, [...]. — (Youenn Drezen, Sizhun ar Breur Arturo, Al Liamm, 1971, p. 11.)\nBezañ un drugar ober un dra bennak : bezañ ur blijadur vras ober un dra bennak\nOuzhpenn a voe c'hoazh : e gezeg da hemañ a wellae, ma 'z oa un drugar o gwelout, hag un tamm brav muioc'h evit ar re all. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 41.)\n[...] ; daoust ha ne veze ket un drugar evidomp-ni, sonerien, tostaat ouzh ar pennoù bras, prezidanted, rouanez, ha zoken impalaerien ? — (Jarl Priel, Va Zammig Buhez, Al Liamm, 1954, p. 128.)\ngalleg : bonheur (fr) , enchantement (fr) , plaisir (fr)\nAdtapet diwar « https://br.wiktionary.org/w/index.php?title=trugar&oldid=229671 »\nKemmoù diwezhañ degaset d'ar bajenn-mañ d'an 28 Gen 2017, da 00:22.


Republik Artsac'h - Wikipedia\nRepublik Artsac'h (armenieg : Արցախի Հանրապետություն Artsakhi Hanrapetut'yun), pe Republik Nagorno-Karabac'h  zo ur stadig de facto e Kaokaz ar Su ha n’eo ket anavezet gant ar stadoù all, hag a sell ouzh ar vro-se evel ul lodenn eus Azerbaidjan. En em astenn a ra Republik Artsac'h war ar pezh a oa gwechall oblast emren Nagorno-Karabac'h koulz ha war douaroù a oa etre an oblast kozh-se hag Armenia er gornaoueg hag Iran er c’hreisteiz. Stepanakert eo kêr-benn Republik Artsac'h.\n- Prezidant Arayik Harutyunyan\n- Prezidant ar Vodadenn Vroadel Arthur Tovmasyan\n- Hollad 11 458 km²\n- niveradeg 2015 145 053\n1: Ar vonreizh a aotre "implij dieub ar yezhoù all implijet gant ar boblañs".\n██ Oblast Nagorno-Karabac'h\nArmeniegerien dreist-holl a oa o chom e Nagorno-Karabac'h pa oa bet embannet dizalc’hiezh Republik Demokratel Azerbaidjan hag Armenia e 1918, goude diskar Impalaeriezh Rusia, ha brezel a voe e-pad ur pennadig etre an div vro nevez da c’houzout gant pe hini ez afe ar rannvro. Fin a voe lakaet d’an tabut pa voe savet an Unvaniezh Soviedel ha savet Oblast emren Nagorno-Karabac'h e-barzh Republik Sokialour Soviedel Azerbaidjan e 1923.\nPa’z eas an Unvaniezh Soviedel d’an traoñ e voe bec’h etre an div vro adarre. E 1991 e voe graet ur referendom en Oblast emren Nagorno-Karabac'h hag embannet dizalc'hiezh ar vroig. Brezel a savas da-heul etre Armenianed Nagorno-Karabac'h, skoazellet gant Armenia, ha Republik Azerbaidjan. Tri bloaz e padas ar brezel-se, ha pa voe graet harz-an-tan e miz Mae 1994 e oa astennet galloud republik nevez Artsac'h war ur vro kalz ledanoc'h eget an oblast kozh, peogwir e oa unanet outañ an holl zouaroù en em astenne etre Nagorno-Karabac'h hag Armenia. Eus ar c'hontreoù-se e tec'has an darn vrasañ eus an dud na oant ket Armenianed, da gaout repu er peurrest eus Azerbaidjan : 400 000 den, azeriegerien anezho peurliesañ, a oa aet kuit, ken ma kaver bremañ ouzhpenn 95% a armeniegerien e republik Artsac'h.\nUr vro veneziek eo Artsac'h, gant 1 100 metr a uhelder well-wazh.\nUr republik eo Artsac'h, gant ur prezidant hag ur parlamant ur gambr hepken ennañ. Liammet-strizh eo ouzh Armenia : ar memes moneiz o deus Artsac'h hag Armenia da skouer. Ha n’eus nemet dre Armenia e c'hell an dud eus an diavaez mont da Artsac'h.\n↑ Constitution of the Republic of Artsakh. Kavet : 29 Here 2020. “The names 'Republic of Artsakh' and 'Republic of Nagorno-Karabakh' are identical.”\nAdtapet diwar « https://br.wikipedia.org/w/index.php?title=Republik_Artsac%27h&oldid=1907108 »\nDernière modification le 19 Gou 2021, à 06:48\nKemmoù diwezhañ degaset d'ar bajenn-mañ d'an 19 Gou 2021, da 06:48.


Pajenn:Al Lae - Bilzic.djvu/99 - Wikimammenn\nPajenn:Al Lae - Bilzic.djvu/99\nkoz, mous en bourz ar Gwennili, gwella ha brava bag a oa er porz. War ar mor !… Gonit a raio e vara, dom a raio d’e vamm evit delc’her he ziegez ha kempenn ar re vihan… Eun devez, marteze, ma ro Doue yec’hed d’ean da ren e vuhe a vartolod, ya, eun devez, Izabel ne ranko ken mont gant he bouteg eus an eil komanant d’eben, da werza he c’hregin.\nGoude koan, lavaret ar pedennou, ar vugale a oa aet d’o gwele. Izabel a oa he-unanik, chomet he fenn entre he daouarn, azeet war an oaled.\nSioul, sioul, Bilzig a savas eus e wele, hag a deuas, diarc’hen, en korf e roched, da gaout e vamm. Krigi a eure en he dorn, ha goustadik, goustadik :\n— Mamm Izabel ! mamm Izabel !\n— Petra, va fôtr ?… petra ?\nHa Bilzig, stouet war e zaoulin, a soublas e benn war he barlenn, dourek ar pôtr a ouele, ha dre e zaerou :\n— Mamm Izabel, trugare ! trugare, mamm Izabel !\n— Doue d’az pinnigo, va mabig karanteus !… Doue d’az pinnigo !… he dorn war benn he fôtr.\nHe fôtr ?… Mab he gwad ne oa ket, mab he zristidigez, mab ive he c’harante.\nNa gir ken n’o deus rannet.\nBilzig a deuas d’e wele. Disankeniet, ar pôtr a gouskas evurus beteg ar beure. Izabel ne gouskas ket nemeur, evurus evelkent, ar paour kêz plac’h. Biskoâz kemend-all : sklerijennet he holl buhe, gouzanvet ganti gwalc’h he c’halon, levene he oberou, laouenedigez he blâvejou a boan, a zisplijadur hag a zienez. Eur bugelig he devoa maget karanteus hag anaoudek ; ar c’hreunenn hadet en kalon ar pôtr kellidet eo, diwana a raio nerzus (hen goût a ra breman !) ; hi a zavo war he c’horzenn :\nDoue da rei d’am gweennig\nAvel dous ha glizenn dener,\n’Vit ma vleuio va rozennig,\nPell diouti ar gwall-amzer !\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/99&oldid=159977 »\nKemmoù diwezhañ degaset d'ar bajenn-mañ d'an 23 Ebr 2020, da 18:44.